Arhitekta odbio zahtjev firme Mia Investments – Volim Podgoricu\nHome / NOVOSTI / Ekonomija / Arhitekta odbio zahtjev firme Mia Investments\nArhitekta odbio zahtjev firme Mia Investments\nGlavni gradski arhitekta Opštine Budva odbio je zahtjev firme Mia investments iz Podgorice za davanje saglasnosti na idejno rješenje za gradnju hotela sa pet zvjezdica u centru grada. Kako je navedeno u obrazloženju odluke koja je donijeta 7. juna, glavni gradski arhitekta Ana Samardžić odlučila je da predloženi projekat ne stvara adekvatnu prepoznatljivost ovom dijelu grada, kao i da nosi duh gradske sredine nepoznate ovom dijelu Mediterana, piše Dan.\nNamjera firme Mia, definisana kroz protokol potpisan sa gradonačelnikom Budve Markom Carevićem (DF), da gradi hotel kod Jadranskog sajma izazvala je krizu vlasti u Budvi. Do toga je posebno došlo nakon navoda iz Demokratske Crne Gore da se ne zna sasvim ko stoji iza ove investicije.\nPotpredsjednik Demokrata Dragan Krapović optužio je predsjednika opštine Carevića da je, kako je naveo, odavno čovjek građevinskog lobija. Krapović, u odgovoru Careviću, kaže da crnogorska javnost zna da je Zakon o planiranju prostora i izgradnji objekata donesen i stupio na snagu u oktobru 2017. godine, a ne u januaru ove godine.\nKaže i da mu je čudno da predsjednik Opštine ne vidi da je upravo na dijelu parcele gdje afirmiše gradnju kula planiran kongresni centar i kongresni hotel.\nOn navodi da DUP nije precizirao fizičku preraspodjelu sadržaja, već to treba da precizira idejno rješenje.\n“Pa obavještavamo Carevića i eksperte u njegovom kabinetu da bi realizacijom Mia Budva bilo potrošeno 70 odsto ukupne BGRP za cijelu parcelu, dakle ne bi ostalo dovoljno za kongresni centar, čak i kad bi mogao da se gradi na drugom dijelu parcele”, poručuje Krapović.\nKrapović kaže da je vrlo čudno da Carević ne zna da pročita situaciju u DUP-u Budva Centar, iako mu je Sekretarijat za urbanizam dao izjašnjenje po njegovom zahtjevu.\nIz Demokratskog fronta poručuju da su, i pored brojnih napada od koalicionih partnera u Budvi, spremni da sjednu za isti sto i da, kako poručuju iz DF-a, dogovoru daju još jednu šansu.\n“Javni interes i želja da opozicija pokaže najbolje lice i da Budva bude pouka i poruka Crno) Gori, dužni smo da dogovoru damo još jednu šansu”, poručuju iz DF-a.\nU saopštenju DF-a se navodi da je bivši predsjednik Opštine Budva Dragan Krapović dirigent napada na aktuelnog predsjednika Opštine Marka Carevića.\nPRIVEDENE DVIJE OSOBE: Prekršili mjere samoizolacije i zabrane privatnih skupova\nPODGORICA: LGBT zajednica proslavila usvajanje Zakona (VIDEO)\nPREBIJEN PREDSJEDNIK NIKŠIĆKIH DEMOKRATA: Uhapšeni Nikšićani Banović i Cerović\nVLADA RADI I TOKOM AVGUSTA? Kolektvni odmor “nemoguća misija” pred izbore, kampanja kad joj vrijeme nije\nIJZ: 40 NOVIH slučajeva infekcije KORONAVIRUSOM\nZAVRŠEN ELEKTRONSKI UPIS NA UCG: Više od 3.600 kandidata, na 25 studijskih programa prekobrojno\nSEKULIĆ: Vjerujemo da će treći paket u cjelosti zadovoljiti potrebe privrede\nDPS BUDVA: Radujemo se unaprijed novoj epizodi odlazećega cirkusa Carević-Radović\nPODGORICA : Udes kod Krivog mosta, formirale se kolone automobila (FOTO) - https://t.co/9jw9MriSsX https://t.co/seaToMiRTR19 minuta ago\nELEKTRONSKI UPIS NA UCG: Više od 3.600 kandidata, na 25 studijskih programa prekobrojno - https://t.co/oLQhQql4VE https://t.co/2kn6iz3ud844 minute ago\nVLADA RADI I TOKOM AVGUSTA? Kolektvni odmor "nemoguća misija" pred izbore, kampanja kad joj vrijeme nije -… https://t.co/YEuUhmscd61 sat ago\nIJZ: 40 NOVIH slučajeva infekcije KORONAVIRUSOM - https://t.co/urcUeyw5Mk https://t.co/t7ShlbbL8T1 sat ago\nVLADA CRNE GORE PODSJETILA NA OBAVEZUJUĆA PRAVILA : Maske, distanca, dezinfekcija ruku - https://t.co/OurL4VfxZy https://t.co/roPMe5yDU91 sat ago


Izbori u Srbiji - dilema za EU | EurActiv Serbia\nIzbori u Srbiji - dilema za EU\nKako tenzije sa Rusijom rastu, Brisel mora da odluči želi li da nastavi da podržava sve autokratskiju vladu u Beogradu, piše nezavisna međunarodna medijska platforma Open demokrasi (openDemocracy) u tekstu posvećenom predstojećim izborima u Srbiji.\nUz ocenu da će aktuelni predsednik Aleksandar Vučić i njegova vladajuća Srpska napredna stranka (SNS) sigurno produžiti svoju vlast na drugu deceniju, u tekstu se dodaje da su nedeljni izbori peti na nacionalnom nivou na kojima Vučić i SNS učestvuju od dolaska na vlast 2012. godine.\nZa to vreme, navodi portal, predsednik i njegova stranka su postali političke veličine, pobeđujući na svim izborima sa sve neprikosnovenijom razlikom. Ali, dodaje se, iako se to delom mora pripisati Vučićevom ličnom talentu i oštrim političkim instinktima, mnogo značajniji faktor su nemogući izborni uslovi sa kojima se suočava opozicija u Sbijii.\nOd kada je 2014. od ministra odbrane postao premijer, a potom, 2017, Vučić je prepisivao od svog saveznika i suseda (premijera Mađarske) Viktora Orbana.\nOcenjujući da je Vučić transformisao Srbiju u hibridni režim, mešavinu demokratije i autoritarnosti gde demokratski procesi nisu potpuna laž – kao što su, recimo, u Belorusiji ili Siriji – ali gde ishod nikada nije upitan, portal navodi da je to učinio prodajom državnih elektronskih i štampanih medija "savitljivim oligarsima" i kupovinom lojalnosti većine drugih privatnih medija dajući lokalnim tajkunima državne kredite sa niskim kamatama.\nNominalno nezavisne institucije, kao što je nacionalno regulatorno telo za medije, popunjene su partijskim, provladinim nameštenicima, što doprinosi da srpski izbori budu skoro jednako nekonkurentni kao oni u Rusiji, dodaje se u tekstu.\nPortal ocenjuje da je uprkos tome, Vučićeva vladavina ipak dobila punu podršku EU i podseća da je uoči poslednjih parlamentarnih izbora 2020. Donald Tusk, bivši predsednik Evropskog saveta na Tviteru objavio: "Poštovani predsedniče, imate puno pravo da budete ponosni i zadovoljni onim što ste uradili za Srbiju tokom svog mandata... Srećno u nedelju".\nOva pohvala je bila i ostala krajnje bizarna, navodi se u tekstu. Dodaje se i da je EU za Srbiju glavni izvor pomoći, trgovine i direktnih stranih investicija, što omogućava razvoj koji Vučić koristi u propagandne svrhe, predstavljajući ga kao dokaz sopstvene kompetentnosti.\nUkratko, sve nedemokratskiju Vučićevu vladavinu omogućio je Brisel. Priroda njegove vladavine nije tajna, što znači da je EU dobrovoljno izabrala takozvanu "stabilokratiju" umesto demokratije u regionu. Vučić možda ne deli u velikoj meri romantizovane "vrednosti" EU, ali on je neko sa kim Brisel može da posluje.\nTo je zato što i pored svih svojih grešaka, Vučić nije pokazao interesovanje za izazivanje etničkih sukoba u regionu. Stabilnost na Balkanu je očigledno važnija za EU od sopstvenih liberalnih principa. To je razumljiva realpolitika. Ipak, nedavna Putinova invazija na Ukrajinu pokazala je koliko je kratkovido dozvoliti jednom čoveku da preuzme kontrolu nad čitavom državom – što je upravo ono što je Brisel učinio u Srbiji, ističe se u tekstu.\nNavodeći da je tokom proteklih deset godina, SNS – mreža funkcionera stvorena samo da bi služila svom lideru – praktično zamenila srpsku državu preuzimajući kontrolu nad svakom polugom moći i kastrirajući bilo kakvu opoziciju svojoj vladavini, autor ocenjuje da je to korisno za Brisel jer obezbeđuje pouzdanost.\nAli, dodaje se u tekstu, stabilokratija dolazi sa značajnim rizicima, jer lider može poništiti stabilnost jednako lako kao što je može i nametnuti. To je ono što se dešava u Rusiji – a moglo bi da se desi i u Srbiji ako Vučić odluči da je poštovanje sankcija EU prema Moskvi preveliki politički rizik, piše autor i dodaje da je veliki deo srpskog biračkog tela duboko rusofilski i da su masovni protesti podrške Kremlju postali uobičajena pojava u Beogradu.\nU tekstu se ocenjuje da ultranacionalistička desnica u Srbiji za Vučića predstavlja daleko veću unutrašnju pretnju od umerene opozicije sa kojom se suočava na izborima i dodaje da, kako EU zauzima sve više neprijateljski stav prema Rusiji, postoji rizik da Vučić postane nekooperativan.\nAko se to dogodi, to će biti kriza koju će stvoriti sam Brisel – i iz tog razloga EU treba da promeni svoju strategiju na Balkanu, konkretno da ubrza dugo odlagani proces pridruživanja Srbije EU, ukazuje portal i dodaje da bi ta politika imala značajne prednosti u odnosu na status kvo.\nPrimanje Srbije u blok predstavljalo bi ogromne izazove, jer je daleko manje spremna za ulazak nego što su to bile Rumunija ili Bugarska 2007. godine. Moglo bi se čak tvrditi da susedna Severna Makedonija i Kosovo više zaslužuju članstvo, zbog široko rasprostranjenog neliberalnog raspoloženja u Srbiji, piše portal ali i postavlja pitanje - šta je alternativa.\nEkonomske sankcije bi učvrstile ušančeni mentalitet desnice, koja već vidi antisrpsku agendu gde god da pogleda, a ukidanje bezviznog režima putovanja unutar šengenske zone uglavnom bi izolovalo najprogresivnije i proevropske građane ove zemlje, navodi se u tekstu.\nJedina preostala opcija bila bi aktivna podrška promeni režima, koja bi mogla imati neželjene posledice jer se ne može postići brzo i tiho i mogla bi izazvati nestabilnost u Srbiji i regionu, piše portal.\nPromena je u nekom obliku, međutim, neizbežna. Jer, EU je stavila celu kuću na Vučića koji je do sada bio i pragmatičan i kooperativan i sada je suočena sa neprijatnim iščekivanjem da vidi da li će tako i nastaviti, zaključuje se u tekstu.


Vesti online / Sport / Košarka / Radonjić na ruskoj listi želja\nSezona 2016/17, u kojoj je klub neuspešno učestvovao u Evroligi, završena je u istom maniru za košarkaše Uniksa iz Kazanja - osvajanjem petog mesta u VTB ligi i ispadanjem več u četvrtfinalu plej-ofa od Lokomotive Kubanj (3:1).\nU trenutku kada je poznato da će se za finale lige u kojoj učestvuju klubovi iz Rusije, VEF Riga (Letonija), Astana (Kazahstan), Kalev (Estonija) i Minsk (Belorusija) boriti strogo ruski predstavnici (CSKA - Lokomotiva, Zenit - Himki), jasno je i da Uniks neće učestvovati u Evroligi naredne sezone.\nI ne samo to, Uniks shodno plasmanu "visi" i za Evrokup…\nUprkos tome što su ugrozili plasman i u drugo po kvalitetu takmičenje u Evropi, u Kazanju nameravaju da se ekspresno vrate u evropsku elitu i, utoliko, projekat žele da započnu angažovanjem "velikog trenerskog imena", piše ruski "Eurohoops".\nNa listi želja, pored Ainarsa Bagackisa, koji je ove sezone radio kao pomoćnik Dejvida Blata u Darušafaki, pa prihvatio ponudu da pokuša samostalno da podigne Makabi iz Tel Aviva što se završilo otkazom prošle nedelje, kao i Andree Trinkjerija iz Bamberga, nalazi se i trener Crvene zvezde Dejan Radonjić.\nJorgos Barcokas, odlazeći trener Barselone, takođe se nalazi na kratkom ali "jakom" spisku za koji je "Eurohoops" saznao.\nCENJEN U RUSIJI: Dejan Radonjić\nOvaj portal konstatuje da su, osim Bagackisa, ostala trojica trenera u ovom trenutku teško dostižna za Uniks, u kojem je novac retko kada bio problem, ali u kojem su rezutlati retko kada bili u skladu sa uloženim.\nRadonjić je 2015. godine produžio saradnju sa Crvenom zvezdom na još dve sezone i, poput Trinkjerija, na leto će biti slobodan trener, dok Barcokas na papiru ima ugovor sa Barselonom za sezonu 2017/18, ali je uveliko najavljeno da se neće zadržati u Kataloniji posle poslednje utakmice u tekućoj sezoni.\nRadonjić je već neko vreme "redovan" kandidat za klupe evropskih klubova, prošlog leta imao je ponudu španske Baskonije, ali se odlučio da ostane u Crvenoj zvezdi i započne četvrtu kompletnu, a ukupno petu sezonu na Malom Kalemegdanu računajući od trenutka kada je u aprilu 2013. na klupi crveno-belih zamenio Vladu Vukoičića.\nU međuvremenu, crnogorski stručnjak osvojio je tri titule u ABA ligi, dva šampionata Srbije, tri Kupa Radivoja Koraća, dok je u Evroligi ostvario 42 pobede i 49 poraza, uz izboren plasman u Top 8 fazu u sezoni 2015/16.\nRadonjić, ABA trener godine 2015. i više puta evroligaški trener meseca, kandidat je za prestižnu "Gomeljski" nagradu koja se dodeljuje najboljem treneru Evrolige u tekućoj sezoni. Crvena zvezda je ove godine pod Radonjićevim vođstvom ostvarila 16 pobeda i 14 poraza u Evroligi, ali nije uspela da izbori plasman u četvrtfinale.\nSa ekipom Budućnosti, u kojoj je 2006. počeo trenersku karijeru, bivši košarkaš Lovćena, Budućnosti, Profikolora, FMP Železnika i Vojvodine osvojio je šest šampionskih titula u Crnoj Gori i isto toliko kupova.\nNavijači Crvene zvezde nadaju se da će klub biti u prilici da traženog trenera zadrži bar još godinu dana, utoliko što će Fajnal for Evrolige na proleće 2017. biti održan u Beogradu i što vlada uverenje da je sa Radonjićem na klupi san o plasmanu među četiri najbolja tima - ostvarljiv!\nUniks je za sezonu 2016/17 imao budžet od 14,3 miliona evra prema zvaničnim podacima transparentne VTB lige, dok je predsednik Crvene zvezde Nebojša Čović više puta ponavljao da budžet šampiona Srbije kreće iznosi oko pet miliona evra po sezoni.\nKOŠARKA Radonjić ponosan na 16 pobeda, ali...\nKOŠARKA Radonjić saopštio lepe vesti za navijače Zvezde\nKOŠARKA Radonjić prvi put progovorio o Top 8


Predstoji, za mnoge, najlepši period godine, kada razmišljanje o kupovini poklona najmilijima postaje slatka obaveza. Ista ta obaveza ponekad može da postane neodlučnost, baš zato jer ne znamo šta bismo kupili. Poklon koji sigurno nikoga neće ostaviti ravnodušnim jeste – mobilni telefon. Odličan izbor, verujemo, jer je najomiljeniji gedžet današnjice. Koristimo ga za komunikaciju, naravno, ali i za fotografisanje, slušanje muzike, gledanje omiljenih serija ili igranje igara.\nKo vam sve čita poruke? Fejsbuk priznao JOŠ JEDNU AFERU\nFejsbuk je priznao da su dozvoljavali drugim velikim tech kompanijama da čitaju privatne poruke njihovih korisnika, ali su dodali da su to radili samo uz pristanak.


Potrošila je preko 50.000 evra kako bi IZGLEDALA KAO CRNKINJA i sada jedva čeka da ode u Afriku (FOTO)\nLJUBAVNI PAKAO: Ne može da nađe dečka jer tvrdi da IZGLEDA PREDOBRO\n- Kad mi je Dove pružio priliku da budem lice nove kampanje za kupku za telo, oberučke sam je prihvatila. Međutim, nisam znala da ću zbog toga postati neželjeni simbol rasističkog oglašavanja.\nJoš u detinjstvu su mi govorili, "toliko si lepa.... za tamnoputu devojku".\nIpak, prilika da predstavljam sve tamnopute žene u globalnoj kampanji za lepotu činila mi se kao savršena prilika da podsetim svet da postojimo, da smo prelepe, i najvažnije - da nas cene.\nDa sam na trenutak pomislila da ću biti predstavljena kao inferiorna, prva bih rekla "ne" i odšetala kroz vrata jer je to nešto što predstavlja sve ono protiv čega se borim.\nMeđutim, celo iskustvo sa ovom reklamom je bilo pozitivno. Odlično sam se provela i svi koji su učestvovali u njenom pravljenju razumeli su koncept i cilj - da koristimo razlike kako bi pokazali da svaka koža zaslužuje nežnost.\nPrethodni članakKarleušin profil najposećeniji u Srbiji, kada vidite cifre zavrteće vam se u glavi! (FOTO)"\nSledeći članak7 stvari koje morate da znate ako želite da se odselite u Švedsku


Obilježen Dan i Krsna slava opštine Petrovo (VIDEO) - Televizija K3\nObilježen Dan i Krsna slava opštine Petrovo (VIDEO)\nSvečanom sjednicom, na kojoj su zaslužnim pojedincima i kolektivima uručene opštinske nagrade i priznanja, u Petrovu je danas obilježeno 27 godina ponovnog postojanja ove opštine. Lomljenjem slavskog kolača proslavljen je Miholjdan, Krsna slava ove lokalne zajednice.\nDelegacija Evropske Unije u BiH ovogodišnji je dobitnik najvišeg priznanja opštine Petrovo, Povelje opštine, koja se dodjeljuje instutucijama ili organizacijama koje su dale značajan doprinos razvoju opštine. Kako je navedeno u obrazloženju ovo najviše opštinsko priznanje zasluženo je nesebičnom pomoći koju je Delegacija EU u BiH pružila opštini Petrovo nakon elementarnih nepogoda u protreklih godinu dana.\nŠef delegacije, ambasador Lars Gunar Vigemark, iz zdravstvenih razloga nije bio u prilici da preuzme priznanje pa će isto biti uručeno naknadno. Plaketom opštine „Miholjsko ljeto“ odlikovan je Fond za zaštitu životne sredine i energetsku efikasnost Republike Srpske.\nObraćajući se prisutnima na svečanoj sjednici Skupštine opštine načelnik opštine je istakao da je proteklih godinu dana, uz tri elementarne nepogode i velike materijane štete, bilo izuzetno teško za ovu lokalnu zajednicu.\nNa današnjoj svečanoj sjednici Skupštine opštine zlatnim značkama odlikovani su privrednik Uroš Todorović iz Doboja te posthumno Vlado Dujković iz Petrova, dok su srebrne značke dobili Zoran Marjanović iz Porječine i Vedran Vidaković iz Kakmuža. Šestoro učenika nagrađeno je novčanim nagradama od po stotinu maraka a uručeno je i pet pismenih pohvala.\nSvečanoj sjednici prethodio je parastos poginulim borcima u crkvi Pokrova Presvete Bogorodice u Petrovu i polaganje cvijeća u spomen-sobi i na spomen groblju u centru Petrova. Lomljenjem slavskog kolača i slavskom trpezom proslavljen je Miholjdan, Krsna slava opštine Petrovo.


NAJAVA – OTVORENI DAN INSTITUTA SRBIJE – Institut za kukuruz "Zemun Polje"\nHome/Vesti/NAJAVA – OTVORENI DAN INSTITUTA SRBIJE\nNa dan 10. novembra, kada se obeležava Svetski dan nauke za mir i razvoj pod pokroviteljstvom Ujedinjenih nacija, biće organizovan Otvoreni dan instituta Srbije. Tim povodom u Institutu za kukuruz „Zemun Polje“ biće organizovan celodnevni program namenjen široj publici. Prepodnevni deo programa namenjen je srednjoškolcima i studentima i u okviru njega bi svoja aktuelna istraživanja predstavili doktoranti i mlađi doktori nauka, nakon čega bi mladi posetioci imali priliku da obiđu radne prostorije Instituta. Popodnevni program namenjen je građanstvu kako bi se upoznali sa konkretnim projektima i odabranim najbitnijim rezultatima naših istraživanja. Oni će, takođe, imati priliku da obiđu radne prostorije nekoliko istraživačkih grupa Instituta.\nSrdačno vas pozivamo da budete naši gosti i između ostalog saznate nešto više o bolestima kukuruza, kukuruzu plave i crvene boje zrna, kao i jednoj od najvećih kolekcija kukuruza na svetu koja se čuva u Institutu za kukuruz „Zemun Polje“.\nInformacije o načinu prijavljivanja i detaljan progam može se naći na stranici Zajednice instituta Srbije: www.zis.ac.rs/index.php/sr/odis. Tačan početak programa za svaku grupu posetilaca biće konačno potvrđen prilikom prijavljivanja. Dobrodošli!


BZNR ~ Pogledaj teme - KONTROLA PROIZVOĐAČA - 444 NEPRIJAVLJENA RADNIKA\n< Inspekcija rada ~ KONTROLA PROIZVOĐAČA - 444 NEPRIJAVLJENA RADNIKA\nPoslao: Sre Mar 01, 2017 11:10\nTokom trodnevnih kontrola koje je inspekcija rada vršila kod poslodavaca koji se pretežno bave proizvodnjom tekstilnih proizvoda, odeće i obuće zatečena su 444 neprijavljena radnika zbog čega je podneto ukupno 197 prekršajnih prijava.\nInspektori su doneli 13 rešenja kojima su neregistrovanim subjektima naložili da odmah pokrenu propisani postupak za upis u odgovarajući registar i zabranili im dalje obavljanje delatnosti do ispunjenja za to propisanih uslova.\nKontrolama je bilo obuhvaćeno 622 poslodavca širom Srbije, a radnici "na crno" zatečeni su kod skoro trećine, odnosno kod ukupno 197 poslodavaca, saopštilo je danas Ministarstvo za rad, zapošljavanje, boračka i socijalna pitanja.\nNajdrastičniji primeri rada "na crno" utvrđeni su kod jednog poslodavca u Rumi kod koga je svih 13 zatečenih radnika bilo neprijavljeno.\nPotom kod poslodavca u Kragujevcu, gde je od 15 radnika, 12 angažovano "na crno", kao i kod poslodavca u Subotici koji je skoro dve trećine radnika angažovao bez ugovora i bez prijave na osiguranje.\nKod jednog poslodavca u Novom Pazaru od 18 zatečenih radnika, 13 je radilo "na crno", dok kod drugog nije bilo prijavljeno devet od 11 radnika.\nZbog utvrđenih prekršaja u oblasti radnih odnosa inspektori su podneli 197 prekršajnih prijava, izdali osam prekršajnih naloga, a doneli su i 151 rešenje.\nU nadzorima je otkriveno i 13 neregistrovanih subjekata, od kojih se šest bavilo proizvodnjom odeće (tri u Novom Pazaru i po jedan u Raškoj, Nišu i Sremskoj Mitrovici), jedan proizvodnjom obuće (Novi Pazar), tri trgovinom na malo (Beograd), po jedan ugostiteljstvom i frizerskim uslugama (Kosjerić) i jedan neregistrovanom građevinskom delatnošću (Bor).


Talibani blizu zone odgovornosti Rusije - 29.09.2015, Sputnik Srbija\nBorci radikalnog pokreta „Taliban“ u ponedeljak ujutru su napali grad Kunduz na severu Avganistana, kuda prolaze glavni tranzitni putevi ka susednom... 29.09.2015, Sputnik Srbija\npolitika, vesti, svet, tadžikistan, avganistan\n20:48 29.09.2015 (Osveženo: 18:48 06.08.2021)\nBorci radikalnog pokreta „Taliban“ u ponedeljak ujutru su napali grad Kunduz na severu Avganistana, kuda prolaze glavni tranzitni putevi ka susednom Tadžikistanu. Prema mišljenju eksperata, talibani su u stanju da potpuno osvoje provinciju. U tom slučaju Centralnu Aziju očekuju teška vremena, a to nosi i neposrednu pretnju Rusiji.\n„Istorija pokušaja talibana da zauzmu provinciju Kunduz i da je potpuno kontrolišu traje od kraja aprila. Pokret u ovom momentu ima neophodan broj boraca i municije za uspešno zauzimanje prestonice provincije. Talibani su već više puta saopštavali da mogu da preuzmu punu kontrolu nad Kunduzom. Ali nadalje su potrebni ne samo vojnici nego i građanski napori, a talibani za to za sada nisu spremni“, rekao je Serenko.\nPočela ofanziva na talibane\n29 Septembar 2015, 12:45\nOn je naveo da je uticaj Amerikanaca u Avganistanu i dalje fundamentalan. „Podrška SAD avganistanskoj armiji i policiji svodi se na dve stvari: dostavljanju obaveštajnih informacija uz pomoć američkih specijalnih službi koje imaju široku mrežu agenata, i što je najvažnije – vazdušne napade“, navodi stručnjak.\nSerenko je naglasio da ovakve operacije pokret „Taliban“ obično izvodi uoči nekakvih pregovora. „To je svojevrsna demonstracija sile. Radikali su ranije delovali po istoj toj shemi: uoči pregovora u Katru ili Pakistanu oni su organizovali masovne napade, pokazujući time svoju snagu. S druge strane, to je svojevrstan odgovor na akcije generala Rašida Dustuma protiv talibana u drugim provincijama. Sada su krenule glasine o novoj rundi pregovora. Mislim da avganistanske vlasti pokušavaju da preuzmu inicijativu i da krenu u kontranapad“, naglasio je ekspert.\nAmerikanci, kako navodi Serenko, „i dalje ostaju apsolutni predvodnici događaja koji se dešavaju u Avganistanu“. „Ovde nije reč samo o broju američkih vojnika. Oni imaju ozbiljan uticaj na političku klasu. Američki lobi je jači od iranskog, ruskog, pa čak i pakistanskog. SAD su uspele da za ovih 13 godina formiraju političku i vojnu klasu Avganistana koja im je potčinjena“, naglasio je Serenko.


Apel da se spriječe principi tradicionalne trgovine\nInfo servis EU Apel da se spriječe principi tradicionalne trgovine\nAutor Agro Servis\tUtorak, 22 Decembar 2015 11:36\nSavez udruženja poljoprivrednih proizvođača Republike Srpske apelovao je na Ministarstvo spoljne trgovine i ekonomskih odnosa BiH da ne dozvoli primjenu takozvanih principa tradicionalne trgovine.\nIz Saveza su upozorili na pritiske EU i Hrvatske u vezi sa principima tradicionalne trgovine sa Hrvatskom, što bi, kako navode, širom otvorilo vrata za uvoz za sve članice EU i uništilo domaće poljoprivrednike i prerađivače.\n"Dakle, upravo okosnica naše primarne i prerađivačke proizvodnje. Kako je Hrvatska u međuvremenu ušla u EU, primjenu bescarinskih kvota koje je ranije imala ta zemlja, a koje bi sad vrijedile za cijelu EU, dosada smo uspješno odbijali zbog ogromnih gubitaka koji bi uslijedili", navedeno je u saopštenju.\nU Savezu smatraju da to ne bi bili samo gubici nego potpuna propast domaćih poljoprivrednika, a naročito mljekarskog sektora koji bi bio prvi na udaru i definitivno nepovratno uništen.\n"Ne zaboravimo i štete koje bi pretrpjeli naši povrtari i voćari zbog uvoza. Da napomenemo, riječ je o vrijednosti izvezenog voća i povrća od oko pet miliona KM. Smatramo da bi daleko bolje bilo iz budžeta subvencionirati ovaj iznos, što bi bilo i daleko ekonomski isplativije u odnosu na direktnu štetu uvozom bez carine u iznosu od oko 200 miliona KM", smatraju u Savezu udruženja poljoprivrednih proizvođača Srpske.\nIz Saveza su izrazili punu podršku Ministarstvu spoljne trgovine BiH u, kako su naveli, očuvanju domaće poljoprivrede kao jedinog iskrenog garanta zdrave ishrane domaćeg stanovništva i njegovom biološkom i ekonomskom opstanku.


Kompanija GO4YU na 22. Svetosavskom balu u Beču (foto)\n28.01.2019 - 17:13 0\nI ovoga puta, baš kao i davne 1846.godine kada je održan prvi Svetosavski bal u Beču na inicijaciju kneza Miloša Obrenovića, okupili su se svi viđeni Srbi iz dijaspore, matice i Republike Srpske, ali i gosti zemlje domaćina.\nOsim po glamuru i dobrom raspoloženju, ovaj bal koji se nalazi i u listi bečkih godišnjih balova, izdvaja se i po broju i raznovrsnosti muzičkih izvođača, pa su se gosti do ranih jutarnjih sati zabavljali uz hitove i naše pesme koje su izvodili: Tijana Dapčević, Nikola Rokvić, Željko Samardžić, Gordana Lazarević, Ranko Jović, uz fantastičan umetnički ansambl Ministarstva odbrane Srbije „Stanislav Binički“.\nJedan od sponzora Svetosavskog bala ove godine je kompanija GO4YU koja posluje u okviru Telekom Srbija grupe. Jelena Radojković, generalni direktor ove kompanije istakla je da je GO4YU prepoznao ovaj događaj kao manifestaciju sa tradicijom, kao spoj poštovanja prema Austriji u kojoj naši ljudi žive i rade i održavanja veze sa Srbijom u spomen prijateljstva ove dve zemlje koje traje dugo.\nVeličanstveno veče u Hotelu Park sa elegantno obučenim zvanicama u raskošnoj dvorani, podsetili su na nekadašnje balove. I oni nekadašnji, ali i ovi sadašnji imaju isti cilj – brižljivo čuvanje srpske tradicije, nacionalnih igara i idetiteta našeg naroda.\nIzvor: Promo GO4YU\nKljučne rečiGO4YUsvetosavski bal\nParty time POKLANJAMO KARTE ZA CECIN KONCERT U BEČU


DAN IZAZOVA - Glas Podrinja\nRekreacija kao neophodan sadrŽaj u Životu savremenog Čoveka\nKrupanjski mališani i đaci obeležili tradicionalnu međunarodnu manifestaciju\nOpština Krupanj se i ove godine pridružila obeležavanju tradicionalne međunarodne manifestacije „Dan sportskog izazova“. Sinhronizovana rekreacija organizovana je u sredu 25. maja 2016. godine u osnovnim školama na teritoriji opštine Krupanj, Predškolskoj ustanovi „Naša radost“ u Krupnju, sportskim klubovima, kao iraznim udruženjima građana.\nOd Željka Petkovića profesora fizičkog vaspitanja u Osnovnoj školi „Borivoje Ž. Milojević“ u Krupnju saznajemo da je sa svojim kolegama iskoristio veliki odmor u prepodnevnoj smeni kako bi sa učenicima izveo jednostavan kompleks vežbi oblikovanja sa ciljem promocije fizičke aktivnosti. Poručuju da bi svi trebali dnevno da odvoje barem 15 minuta za neku vrstu fizičke aktivnosti.\nOsnovna ideja ove sportske, rekreativne, kulturne i obrazovne manifestacije koja se održava u celom svetu je da se kroz igru, takmičenje, vežbanje, druženje i zabavu upute poruke mira, a sportska rekreacija shvati kao neophodan sadržaj u životu savremenog čoveka.


Prva Skupština planinarskog saveza Srbije u Sokobanji - Radio televizija Bor\nPrva Skupština planinarskog saveza Srbije u Sokobanji\n02. mar, 2017.\nSOKOBANJA – Opštinu Sokobanja, poznatu turističku destinaciju i prirodno banjsko lečilište godišnje poseti blizu 100.000 turista. Zbog netaknute prirode, termalnih izvora, jezera, brojnih izletišta, planina, sve veći je i broj onih koji Sokobanju posećuju radi rekreacije i sporta, posebno planinarenja. Tome svakako doprinosi i dvogodišnji rad Planinarskog kluba Ozren u čijoj organizaciji će u Sokobanji prvi put biti održana sednica planinarskog saveza.\n„Pred nama je vikend pun planinarskih i kulturnih dešavanja. Za početak u petak u 18 časova pozvala bih sve da se pridruže planinarskoj kulturnoj večeri u Hotelu Moravica, gde će biti promocija planinarenja i knjige Miloša Veljkovića. U subotu od 10 časova ispred hotela Turist biće organizovana i pokazna vežbu Gorske službe spasavanja, a nakon toga i prva skupština planinarskog saveza Srbije“, kaže Jana Rančev, član Planinarskog kluba „Ozren“ u Sokobanji.\nPlaninarima i drugim posetiocima biće predstavljena i nova knjiga pesama „Dani i godine“, mladog književnika iz Sokobanje Miloša Veljkovića.\n„Ljubav je pokretač svega i moja inspiracija i za knjigu „Dani i godine“ koja je nastavak zbirke pesama „Ne lomi mi srce“. Čine je 53 nove pesme, koje prate zanimljive ilustracije“, kaže Miloš Veljković, autor knjige.\nOčekuje se da će redovna skupština saveza planinara Srbije, okupiti blizu 130 delegata iz planinarskih klubova i društava iz zemlje, koji će prvu radnu posetu, iskoristiti i za obilazak i uživanje u prirodnim lepotama ove opštine.\nPrva Skupština planinarskog saveza Srbije u Sokobanji , 2. mart 2017. (RTV Bor)\n"TIN" festival u Donjem Milanovcu\nViše iz ove kategorije Osmomartovski vašar u Boljevcu »


Fijat uložio 720 miliona evra u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Fijat uložio 720 miliona evra u Kragujevcu\nFijat uložio 720 miliona evra u Kragujevcu\nsreda, 07 decembar 2011 08:43\nGeneralni direktor Fijat automobila Srbije Antonio Ćezare Ferara je izjavio da je ta kompanija u Kragujevcu ove godine od predviđenih 950 miliona evra uložila 720 miliona i da priprema proizvodnju novog modela koji će se izvoziti na evropsko tržište i u SAD.\nFerara je rekao da FAS ulaže u neophodnu infrastrukturu, mehanizaciju i opremu za proizvodnju novog modela "el zero" kao i da će dovesti dobavljače iz Italije koji su tražili da budu koncentrisani u Kragujevcu ili najdalje do 25 kilometara.\nOn je naveo da je bilo planirano da u Kragujevac dođe sedam dobavljača i da su se u međuvremenu zainteresovale još dve firme i da bi dobavljači trebalo da ulože dodatnih 100 miliona evra u okviru tog projekta.\nFerara je govorio u Palati Italije, gde je FAS-u dodeljena nagrada "G.M. Leonardi" Komore italijansko-srpskih privrednika za poseban doprinos u razvoju privrednih odnosa.\nOn je dodao da će predstavnici FAS-a 16. decembra imati sastanak sa Ambasadom Srbije u Italiji i razgovarati o potencijalima i ulaganjima u Srbiju.\nPredsednik Komore italijansko-srpskih privrednika Vinćenco Divela je kazao da je nagrada uručena FAS-u za hrabrost za tako veliku investiciju započetu u Srbiji, od koje veliku korist imaju Kragujevac i Srbija.\nDivela je rekao da je FAS kompanija koja treba da služi kao primer za privlačenje drugih investitora u Srbiju.\nOn je dodao da u Srbiji ima više od 1.000 preduzeća sa italijanskim kapitalom i pozvao italijanske investitore da u što većem broju dođu u Srbiju.\nKomora italijansko - srpskih privrednika pripada svetskoj mreži od ukupno 74 italijanske privredne komore u inostranstvu, prisutne u ukupno 49 zemalja sa 140 kancelarija i preko 24.000 članica.


SDP: Imidž balkanskih država kao portret Dorijana Greja :: Politika\nSDP: Imidž balkanskih država kao portret Dorijana Greja\nČlanica predsjedništva Socijaldemokratske partije Crne Gore Jelena Mitrović učestvovala je na konferenciji “Evropski projekti u zemljama Zapadnog Balkana” u organizaciji fondacije Friedrich Ebert i Foruma lijeve inicijative.\nMitrović je bila jedan od govornika na panelu “Saradnja izmedju zemalja Zapadnog Balkana u procesima EU integracija”.\nOna je kazala kako je imidž koji danas baštini dio Balkanskih država slika i prilika priče o portretu Dorijana Greja.\n"Simulirane reforme i njihova medijska popularizacija sa jedne strane a sa druge izvještaj Evropske komisije koje svake godine u potpunosti ogoli sve njihove manjkavosti.\nStrategija Evropske komisije za Zapadni Balkan iz 2018. ponovo je potvrdila budućnost regiona kao integrisanog dijela Evropske unije ali kroz članstvo zasnovano na ostvarivanju “čvrsto ustanovljenih kriterijuma”, političkih, bezbjedonosnih i ekonomskih", navodi ona.\nKaže kako je 2010. Belgija bila bez Vlade 589 dana a da to građani nisu ni osjetili.\n"Jer je u pitanju demokratska država sa funkcionalnim institucijama dok se u Crnoj Gori državni službenici pribojavaju svakih narednih izbora. Za takve, nefunkcionalne i politizovane sisteme mjesto u Evropskoj porodici naroda može da ostane samo nedostižan cill", poručila je Mitrović.


Zbog održavanja 50. Međunarodne juniorske biciklističke trke "Olimpijske nade - Trofej Beograda" na prostoru kod Ušća danas od 8.00 do 19.15 i sutra od 8.00 do 13.30 doći će do promena u radu pojedinih linija javnog prevoza.\nVozila sa linija 15, 84, 704, 706 i 707 će se umesto Bulevarom Nikole Tesle, na delu trase od Brankovog mosta do Džona Kenedija, u smeru ka Zemunu kretati Bulevarom Mihajla Pupina i Ulicom Džona Kenedija.\nU suprotnom smeru, vozila sa tih linija će na delu od Ulice trešnjinog cveta do Brankovog mosta saobraćati Ulicom trešnjinog cveta i Bulevarom Mihajla Pupina.\nPetkom su ovde NAJVEĆE GUŽVE: Gde to Beograđani najviše putuju, i da li samo oni ili su možda i strani turisti krenuli u obilazak Srbije\nVozila sa linija 27E i 35 će se, u oba smera, umesto Bulevarom Nikole Tesle i ulicom Ušće, kretati Bulevarom Mihajla Pupina, Milentija Popovića, Vladimira Popovića do terminusa "Novi Beograd /Blok 20/".\nNa liniji 60L vozila će u vreme održavanja manifestacije u smeru ka okretnici "Novi Beograd (Toplana)" saobraćati trasom Brankov most  Milentija Popovića  interna saobraćajnica  Vladimira Popovića  Zemunski put  Brodarska i dalje redovnom trasom, navodi se na sajtu gradskog Sekretarijata za javni prevoz.\nU povratku vozila sa te linije koristiće redovnu trasu linije 60, odnosno saobraćaće ulicama Sajmište, Brankov most i dalje redovno.\nKako se dodaje, autobusi će koristiti postojeća stajališta linija JGP-a na izmenjenoj trasi.


Monster Energy novi sponzor šampionskog tima - Moto Berza\nU predstojećoj MotoGP sezoni nas čeka novo veliko partnerstvo, nakon što su kompanija Monster Energy i Suzuki Ecstar potpisali višegodišnji ugovor o saradnji.\nOvaj potez je bio logičan, s obzirom da su i Đoan Mir i Aleks Rins već imali individualne sponzorske ugovore s proizvođačem energetskih napitaka.\nSponzorstvo će promeniti celokupan izgled Suzuki Ecstar ekipe, uključujući i njegove šampionske Suzuki GSX-RR mašine. Tako ćemo naredne godine imati dva tima čiji glavni sponzor će biti Monster Energy. Uz Suzuki Ecstar, to je i fabrički tim Yamahe.\n„Ponosni smo što možemo da najavimo partnerstvo između kompanije Monster Energy i Suzuki Ecstar tima. Time nastavljamo da širimo i učvršćujemo našu stalnu posvećenost i podršku MotoGP šampionatu i moto sportu uopšte. Poslednje dve godine smo podržavali Aleksa [Rinsa] i Đoana [Mira] dok su se s velikim uspehom takmičili u premijernoj klasi, tako da je ovakav potez bio više nego logičan“, izjavio je Rodni Sek, predsednik i direktor čuvene kompanije.\n„Zadovoljni smo potpisivanjem ugovora sa Monster Energy kompanijom, izuzetno aktivnim imenom u MotoGP-u i drugim disciplinama moto-sporta. Pregovori su počeli još pre starta sezone i izuzetno nam je drago što su uspešno okončani. Ovim zaokružujemo izuzetno uspešnu godinu u kojoj je Mir, ali i naš tim, stigao do naslova šampiona.


Olimpijada trećeg doba Sokobanja 2010 - Vesti Soko TV 30.09.2010.godine\nPotpredsednik Vlade Srbije dr Jovan Krkobabić otvorio je juče treću Olimpijadu sporta, zdravlja i kulture trećeg doba "Sokobanja 2010". / Protest sindikalnih organizacija koje su nezadovoljne lošom ekonomskom situacijom u zemlji i teškim položajem radnika i penzionera održan juče u Boru. / Korisnicima porodičnih penzija u Srbiji od iduće godine ne bi trebalo da bude obustavljana isplata penzije u slučajevima da oni ostvaruju druge prihode na koje se uplaćuju doprinosi, izjavila je u sredu državna sekretarka Ministarstva za rad i socijalnu politiku Radina Todović. / KUD "Soko" vrši prijem novih članova folklorne sekcije\n30.09.2010. VEST – Olimpijada trećeg doba Sokobanja 2010\nPotpredsednik Vlade Srbije dr Jovan Krkobabić otvorio je juče treću Olimpijadu sporta, zdravlja i kulture trećeg doba "Sokobanja 2010". Ove godine prisustvuje oko 600 učesnika iz cele Srbije, što je veći broj nego ranijih godina. Organizator manifestacije je Savez penzionera Srbije u saradnji sa Asocijacijom "Sport za sve Srbije", Nacionalnom fondacijom "dr Laza K. Lazarević" i Opštinom Sokobanja.Od ove godine uvedene su i novine: Olimpijci će u subotu učestvovati u akciji "Očistimo Sokobanju" u sklopu akcije "Očistimo Srbiju". Prvi put u sklopu Olimpijade trećeg doba biće organizovana olimpijska slikarska kolonija. Osobe starije od 60 godina, raspoložene da nešto učine za sebe i sboje zdravlje, imaće za to priliku u narednih nekoliko dana tačnije do nedelje trećeg oktobra. S obzirom da se Sokobanja pokazala kao dobar domaćin u protekle tri godine, organizatori kažu da će se IV Olimpijada održati sledeće godine u našem mestu.\n30. 09. 2010. VEST: Protesti sindikalnih organizacija u Boru\nProtest sindikalnih organizacija koje su nezadovoljne lošom ekonomskom situacijom u zemlji i teškim položajem radnika i penzionera održan juče u Boru. Skup u Boru je drugi u nizu najavljenih sindikalnih protesta, a održan je u isto vreme kada i protesti sindikata širom Evrope. Domaći sindikalci najviše zamerki imaju na najavljene izmene Zakona o penzijskom i invalidskom osiguranju. Predlog novog Zakona je loš za sve zaposlene u Srbiji, ali direktno pogadja rudare, kaže Marko Crnalić, predsednik sindikata RMU "SOKO". Protestu u Boru prisustvovali su rudari 9 rudnika sa jamskom eksploatacijom u Srbiji, ali i rudari rudnika sa spoljnom eksploatacijim, kao i predstavnici ostalih zaposlenih u Srbiji kaže Crnalić i dodaje da su svi sindikati jedinstveni u zahtevima i bore se za radnike koji rade u Srbiji, kaže Crnalić. Ukoliko Predlog Zakona udje u proceduru, protesti će se nastaviti, a završni protest održaće se u Beogradu, ispred Skupštine i u Skupštini, kako bi poslanici videli da su radnici nezadovoljni ovim Zakonom, dodaje Crnalić.\n30.09.2010. V E S T – Porodične penzije\nKorisnicima porodičnih penzija u Srbiji od iduće godine ne bi trebalo da bude obustavljana isplata penzije u slučajevima da oni ostvaruju druge prihode na koje se uplaćuju doprinosi, izjavila je u sredu državna sekretarka Ministarstva za rad i socijalnu politiku Radina Todović. "Izmenama Zakona o penzijskom i invalidskom osiguranju predloženo je da se ne obustavlja isplata porodične penzije korisniku koji po bilo kom osnovu prima mesečnu naknadu koja je manja od 50 odsto najniže osnovice za doprinos za penzijsko osiguranje koja važi u momentu plaćanja", rekla je Todovićeva agenciji Beta. Ona je pojasnila da je trenutno najniža osnovica za dopinos za penzijsko osiguranje 16.650 dinara, što bi značilo, da se sada primene predložene zakonske izmene, da ne bi bila obustavljena isplata porodične penzije korisnicima koji mesečno po osnovu privremenih poslova i ugovora o delu i honoranom radu primaju do 8.309 dinara. Porodičnim penzionerima koji imaju sopstvene mesečne prihode upisuje se i radni staž za period privremenog posla, tako da oni, ako je to za njih povoljnije, mogu kasnije da se odreknu prava na porodičnu penziju kako bi primali penziju na osnovu ličnog staža.\n30.09.2010.god. V E S T – Za proteklih osam meseci zabeležen je mnogo manji broj saobraćajnih prekršaja\nZakon o bezbednosti saobraćaja na putevima Srbije,koji se primenjuje od decembra prošle godine doneo je mnogo novina. Za proteklih osam meseci zabeležen je mnogo manji broj saobraćajnih prekršaja kao i broj nastradalih lica.\nČlanom 330 Zakona o bezbednosti saobraćaja na putevima bila je predviđena kazna 15 dana zatvora za osobe koje voze motorna vozila za vreme trajanja kazne zabrane upravljanja motornim vozilom. Izmenom Zakona od 29. jula ove godine, kazna zatvora može da bude zamenjena novčanom kaznom. Osnovni sud za prekršaje Zaječar, odeljenje u Sokobanji, u ponedeljak je izreklo kaznu od 115 000 dinara, 17 kaznenih poena i devet meseci zabrane upravljanja motornim vozilom, osobi koja je vozila dok je trajala zabrana upravljanja motornim vozilom. Inače, za učenjeni prekršaj ako je još učinjena i saobraćajna nezgoda predviđena je novčana kazna od 120 do 150 000 dinara, 16 kaznenih poena i deset meseci zabrane upravljanja motornim vozilom.\n30.09.2010. VEST – KUD "Soko"\nKUD "Soko" vrši prijem novih članova folklorne sekcije: dečaka i devojčica od 8 godina i straije, mladića i devojaka i mladih muzičara početnika. Svi zainteresovani mogu se javiti umetničkom rukovodiocu KUD-a "Soko" Tomi Milivojeviću na brojeve telefona: 834-696 i 065-86 88 181.


Zvorničke knjižare spremne za novu školsku godinu – Zvornicki.ba\nZvorničke knjižare spremne za novu školsku godinu\nZvorničke knjižare spremno dočekuju novu školsku godinu, do koje je ostalo nešto malo više od dve sedmice. Zavod za udžbenike u osnovnoj školi „Sveto Sava“ i knjižara Bane u ponudi imaju bogat izbor školskog pribora kao i udžbenike za sve razrede osnovnih škola.\nPortparol Zavoda za udžbenike i nastavna sredstva Istočno Sarajevo Dejan Kerleta rekao je da Zavod aktivno radi na pripremi udžbenika i svega što je potrebno za školsku 2018/19 godinu.\n„Veliki broj udžbenika je već u prodaji, trenutno je u štampi čitanka za sedmi, osmi i deveti razred, kao i udžbenik istorije za deveti. Ovi udžbenici učenicima će biti dostupni do početka naredne sedmice rekao je Kerleta\nOn je istakao da u ovoj školskoj godini štampano nekoliko novih udžbenika kao što je: Likovna kultura , radni list uz udžbenik Srpski jezik i jezička kultura za četvrti razred, Likovna kultura, Poznavanje prirode, radni list uz udžbenik Srpski jezik i jezička kultura za peti razred.\n„Njemački jezik za šesti razred (udžbenik, radna sveska i priručnik za nastavnike) takođe je u pripremi, kao i Priručnik za nastavnike likovne kulture od šestog do devetog razreda“\nPrema podacima koje smo dobili od portparol Zavoda za udžbenike i nastavna sredstva Istočno Sarajevo, najskuplji udžbenici su za osmi i deveti razred , za koje je potrebno izdvojiti 163 odnosno 152 KM .\n„ Cijena kompleta za treći razred sa udžbenicima engleskog jezika i pravoslavne vjeronauke iznosi 104 KM, za četvrti razred – 95 KM, peti – 93,50 KM, šesti – 130 KM, dok je za udžbenike za sedmi razred potrebno izdvojiti 134 KM“.\nPrema riječima Zorice Ćetković iz knjižare Bane za školski pribor roditelji čija dijeca idu u treći, četvrti ili peti razred potrebno je dodatno još izdvojiti oko 30 KM za školski pribor dok se cijena ranaca kreće od 30 do 60 KM.\nPrema svemu navedenom roditeljima je potrebno da izdvoje od 150 do 200 KM za džbenike i školski pribor zavisno od razreda koje dijete pohađa, bez neophode odjeće i obuće. Neki roditelji, se snalaze tako što nabavljaju polovne knjige za svoju dijecu.\nOno što je bitno naglasiti je da će Vlada Republike Srpske i ove godine obezbediti udžbenike za sve učenike prvog i drugog razreda osnovne škole.


Otvorena Banka Poštanska štedionica u Svrljigu - Svrljiške novine\nDanas je u Svrljigu otvorena ekspozitura “Banke Poštanske štedionice“ u Hadžićevoj ulici, preko puta restorana “Kutak“.\nSvečano otvaranje Banke Poštanske štedionice u Svrljigu, foto: M. Miladinović, Svrljiške novine\nOtvaranjem ove Banke otvorena su i pet novih radnih mesta, a nešto više od 1000 korisnika više neće morati da za usluge “Banke Poštanske štedionce“ putuje u Niš.\n“Banka Poštanska štedionica“ je banka koja pruža bolje uslove za naše poljoprivrednike, radnike, poslodavce i penzionere. Siguran sam da ćemo nakon otvaranja ove ekspoziture nastaviti sa otvaranjem novih radnih mesta i novih firmi u Svrljigu, poručio je Miletić.\nPredsednik Izvršnog odbora “Banka Poštanska štedionica“ mr Bojan Kekić ističe da se Banka opredelila za otvaranje ekspoziture u Svrljigu zbog toga što više od 1000 klijenata koristi usluge “Banka Poštanska štedionica“ .\nPredsednik IO Banka Poštanska štedionica, Bojan Kekić, foto: M. Miladinović, Svrljiške novine\nAgilnošću vašeg poslanika smo se vrlo brzo dogovorili, a Svrljig je ujedno i perspektivno mesto za ostvarivanje bankarskih proizvoda. Ono što bih rekao je da 2200 penzionera prima penziju na kućnu adresu, a mi ćemo omogućiti da budu naši korisnici, da uživaju sve pogodnosti koje nudimo penzionerima – bezkamatni šestomesečni keš kredit, kaže Kekić.\nOtvaranju su pored poslanika Miletića prisustvovali i predsednica opštine Svrljig Jelena Trifunović, njen zamenik Gradimir Milosavljević, pomoćnik Miroslav Marković, predstavnici grada Niša i niških gradskih opština, kao i predstavnici opštine Sokobanja i drugih komšijskih opština.\nOtvaranje, pult, foto: M. Miladinović, Svrljiške novine\nInače, ovo je 149 poslovnica “Poštanske štedionice“ koja je otvorena u okviru akcije „Još bliže vama“, kojom, kako je rekao predsednik Izvršnog odbora Poštanske štedionice Bojan Kekić, banka želi da bude dostupna što većem broju klijenata.\nPrevPrethodnaPREPUNE TRIBINE: Počeo turnir u malom fudbalu u Svrljigu\nSledećaPetrovski post: tokom posta Svetih Apostola ne jede se meso, beli mrs i jajaNext\n01/07/2017 u 15:21\nMnogo su nam lepi Poslanik i Predsednica.\n02/07/2017 u 19:46\nMa da lepi ki upisani, umesto da dovode inostrane firme i otvaraju radna mesta oni otvaraju banke, za penzionere i siromasne da podizu socijalu i deciji, a mladi odlaze iz Svrljiga trbuhom za kruhom. Strasno !!!


Službenici GP BiH za sedam mjeseci otkrili 37 slučajeva krijumčarenja ljudi\nU prvih sedam mjeseci ove godine policijski službenici Granične policije BiH evidentirali su 37 krivičnih djela „krijumčarenje ljudi“ te tri krivična djela „organiziranje grupe ili udruženja za vršenje KD krijumčarenje migrantima”.\nNadležnom tužilaštvu podneseno je 37 izvještaja protiv 74 osobe. Među prijavljenima je 61 državljana BiH, četiri Srbije, tri Crne Gore i po državljanin Turske, Egipta, Sirije, Holandije, Pakistana i Alžira, saopćeno je iz Granične policije BiH.\nBroj otkrivenih krijumčara, a samim tim i aktivnosti policijskih službenika konstantno se povećava, a najnoviji slučajevi evidentirani su na Međunarodnom graničnom prijelazu Gradina i na Međunarodnom aerodromu Sarajevo.\nPripadnici GPBIH 13. augusta na Međunarodnom aerodromu Sarajevo na letu iz Istanbula pregledom državljanke Italije i Bugarske P. G. (1966.), koja je kontroli pristupila u grupi s još tri osobe, otkrili su tri pasoša R. Turske, nosače i silikonske otiske pečata graničnih policija EU zemalja i R. Turske. Državljanka Italije i Bugarske lišena je slobode i uz ivještaj o počinjenom krivičnom djelu „krijumčarenje ljudi“ predata Tužilaštvu BiH. Tri državljana Turske koji su doputovali u pratnji P. G. ispitani su u svojstvu svjedoka i odbijen im je ulaz u BiH nakon čega su vraćeni u Istanbul, navodi se u saopćenju.


MLADENOVIĆ: Rok za početak izgradnje metroa sve izvesniji - Beograd24\nBeograd nije nikad bio bliži izgradnji metro, nego što je danas, a kraj 2020. godine kao rok za početak njegove izgradnje je sve izvesniji, izjavio je danas pomoćnik gradonačelnika Andreja Mladenović.\nMladenović je rekao da je završena studija opravdanosti sa generalnim projektom i da sledi studija sa idejnim projektom.\nOn je, gostujući u jutarnjem programu Studia B, dodao da se pripremaju različite studije i dokumenta, arheološka istraživanja i ekološka studija.\n“Jako su važni i partneri i sporazumi koje je potpisao predsednik Srbije Aleksandar Vučić i predsednik Kine Si Đinping, jer mi danas za potencijalne partnere imamo kompaniju ‘Power China’ koja u ovom trenutku radi 20 projekata izgradnje metroa širom sveta”, istakao je Mladenović.\nOn je rekao da je ta kompanija kod nas već nekoliko meseci i da je sa njihovom ekipom održano nekoliko sastanaka, kao i da su njihovi eksperti ovih dana obilazili trasu prve linije.\nMladenović je naglasio da se nada da će taj međudržavni sporazum dovesti kompaniju “Power China” kao partnera i da će ona graditi naš metro, kao što će i francuski partneri.\nPomoćnik gradonačelnika je rekao da je rok, koji je kraj 2020. godine za početak gradnje, sve izvesniji.\n“Prva linija počinje od Makiša do Mirijeva i prva faza izgradnje je od Makiša do Ade Huje. Druga faza igradnje je zemunski tj. novobeogradski deo, tačnije od Ugrinovačke ulice do Ustaničke ulice. Nadam se da ćemo sa francuskim partnerima ući i u studiju igradnje treće linije metro, koja će obuhvatiti Novi Beograd i stari deo Beograda”, kazao je Mladenović.\nOn je ukazao da Beograd ne može više da se razvija bez metroa i da se to oseća svakog dana\n“Metro je razvojni projekat, on podiže cenu građevinskog zemljišta, otvara delo gradova u potpunosti i u smislu saobraćaja i u smislu gradnje i infrastrukture. Međutim, metro sam po sebi nije dovoljan, potrebno je da ga integrišemo u sistem Bg voza”, rekao je Mladenović.\nPrema njegovim rečima, ove godine će Bg voz saobaraćti iz Mladenovca i Lazarevca, a postoji mogućnost i produžetka linije do Pančeva, saopštio je Grad Beograd.\n“Imaćemo moderan grad gde će život biti mnogo olakšan. To su veoma skupi i zahtevni projekti i za njih je potrebno vreme, te apelujem na građane da imaju strpljenja, jer se ne rade preko noći”, kazao je Mladenović.


Bečejski mozaik 04 mart 2021\nZatvoreno akcionarsko društvo „Arthur Bergmann“ iz Budimpešte za godinu i po dana trebalo bi da izgradi hotel sa četiri zvezdice u Bečeju, u ulici Zmaj Jovina 85, čiji su kamen temeljac danas položili predsednik Saveza vojvođanskih Mađara Ištvan Pastor, generalni konzul Mađarske u Subotici Ester Čalokezi, rukovodioci ulagača „Arthur Bergmann Hungary Pénzügyi Zrt.“ iz Budimpešte Mikloš Gal i „Obrock food“ d.o.o. iz Bečeja Deže Feher i predsednik opštine Bečej Dragan Tošić.\nTime je danas započeto ulaganje vredno oko 2,5 miliona evra. Naime, bečejskoj javnosti nepoznata firma „Obrock food“ dobila je krajem prošle godine na konkursu Fondacije Prosperitati oko milion evra, 120 miliona dinara – 40 odsto ulaganja u izgradnju turističkog kapaciteta. Ostatak novca obezbeđuje zatvoreno akcionarsko društvo „Arthur Bergmann“.\nRukovodilac Fondacije Prosperitati Balint Juhas rekao je da je ovo u Bečeju prvo postavljanje kamena temeljca u okviru programa za razvoj ekonomije koji je inicirao SVM, a pomaže Vlada Republike Mađarske.\nHotel „Experience“, koji bi na 2.200 kvadratnih metara trebalo da ima tridesetak soba i kapacitet smeštaja osamdesetak osoba, trebalo bi da služi i aktivnom odmoru, da bude na usluzi gostima koji će se baviti ekstremnim sportovima, na 180 kvadratnih metara planirani su sadržaji kao što je velnes, spa, masaža, sauna, teretana, mini-golf, restoran. Turistički kapacitet će biti pristupačan i osobama sa invaliditetom.\nPredsednik Saveza vojvođanskih Mađara Ištvan Pastor odgovorio je na pitanje novinara da li je razložno da u vreme pandemije koronavirusa Fondacija Prosperitati sa milion evra finansira izgradnju hotela u Bečeju, rekavši da „verujemo u dugoročno razmišljanje, odnosno brojkama koji govore o skoroj budućnosti. Brojke kažu da je ekonomiju Srbije i Vojvodine zadesila minimalna šteta, naravno, to se ne odnosi na turizam, jer se broj gostiju prepolovio, ali to je zbog sprečavanja kretanja, ali to će se promeniti. Bruto društveni proizvod je 2020. u odnosu na 2019. ima pad samo 1,9 odsto, ekonomija Vojvodine pak pokazuje tendenciju rasta bez obzira na pandemiju. To ukazuje na to da je ovo razložno ulaganje, ukoliko uzmemo u obzir i situaciju u Bečeju, koja je dinamična sredina“.\nRukovodilac zatvorenog akcionarskog društva „Arthur Bergmann“ iz Budimpešte Mikloš Gal rekao je novinarima da grupacija „Arthur Bergmann“ ima više projekata u Mađarskoj i želi da se širi i van granica te zemlje.\nKazao je da je projekat izgradnje hotela vredan oko 2,5 miliona evra i da je to „jedan od projekata najmanje vrednosti naše grupacije“ („Arthur Bergmann“ iz Mađarske; prim. nov). Rekao je da je reč o pionirskom poduhvatu u Srbiji.\n„Želeli bismo da na teritoriji Vojvodine započnemo i veće projekte, a za to nam je potrebno iskustvo“.\nGal je dodao da istraživanje tržišta pokazuje da bi hotel trebalo da bude rentabilan. Izgradnja bi po njegovim rečima trebalo da počne čim se pribave sve dozvole, a nada se da će se to desiti u veoma kratkom roku.\nOn je objasnio da je „Obrock food“ iz Bečeja koji je na konkursu Fondacije Prosperitati dobio milion evra, lokalni posrednik grupacije na čijem je on čelu „koji je imao ambicije za pokretanje društva i rad društva na osnovu naših želja, a mi smo obezbedili za njega sopstveno učešće i kapital za izgradnju hotela“.\nGal je ranije izjavio da nakon projekta izgradnje hotela u Bečeju „Arthur Bergmann“ planira da izgradi dva veća hotela. Upitan da li će i ti hoteli biti u Bečeju, odgovorio je da o tome još ne može da priča, „jer lokacija još nije u našem vlasništvu, razgovaramo sa predstavnicima nekoliko lokalnih samouprava i izabraćemo dve, trenutno je jedan od njih Bečej“.\nKompanija „Arthur Bergmann“ zainteresovana je i za plac na obali Tise, koji je lokalna samouprava namenila za izgradnju banjskog kompleksa.\nGal je rekao da ima informacija o projektu izgradnje banje u opštini Bečej: „Imamo informacija o tom projektu, koji je ranije zaustavljen. Mislim da, kada se izgradi ovaj hotel, taj projekat u obimu kako je zamišljen neće biti potreban, već treba da se razmišlja o mnogo većem, za drugačiju klijentelu“.\nPredsednik opštine Bečej Dragan Tošić izrazio je zadovoljstvo zbog izgradnje hotela u Bečeju, jer ova opština po njegovim rečima nema dovoljno smeštajnih kapaciteta i potvrdio je saznanja novinara da se sa predstavnicima grupacije „Arthur Bergmann“, koja je krajem 2019. godine osnovala i ćerka firmu u Beogradu, razgovara o prodaji 10 hektara zemljišta na obali Tise. Taj plac je po planskim dokumentima opštine Bečej predviđen za izgradnju banjskog kompleksa.\nOn je rekao da je grupacija „Arthur Bergmann“ uputila opštini pismo o namerama u vezi sa tim zemljištem.\n„Razgovori su na početku, procena zemljišta je okončana i zemljište može da se proda. Koliko sam razumeo Gala, oni imaju odobrena sredstva za investiranje u taj deo priobalja Tise i ja se nadam da će taj projekat zaživeti. Po prvo put je neko došao da kupi 10 hektara zemlje. Uskoro ćemo odgovoriti na pismo o namerama, da saopštimo koje su cene i nadamo se da ćemo do leta već preduzeti ozbiljnije korake“.\nU vezi sa zemljištem koje je opština pre nekoliko godina prodala „Knežev grupi“ za izgradnju hotela „Tisa garden“, takođe na obali Tise, Tošić je rekao da je i taj plac u sklopu „ove priče sa potencijalnim investitorom, kompanijom „Arthur Bergmann“. Knežev grupa je s njima dogovorila prodaju te parcele, to bi bio onda ceo banjski kompleks“.\nPoslednji put izmenjeno 04 mart 2021\nViše iz ove kategorije « Raste broj zaraženih koronavirusom i u Bečeju: Broj aktivnih slučajeva preko 200\tHotel „Experience“: Sa Forbsove liste u gradnju bečejskog hotela »


Dačić protiv uslovljavanja dijaloga s Prištinom prisustvom SAD (VIDEO) | Insajder\nDačić protiv uslovljavanja dijaloga s Prištinom prisustvom SAD (VIDEO)\nFoto: Insajder / Ivica Dačić\nDačić je na pitanje novinara Insajdera o najavi premijera Kosova Ramuša Haradinaja da pregovori sa Beogradom nisu mogući bez učešća Vašingtona rekao da je dobro poznato da je dijalog prebačen iz Ujedinjenih nacija u Brisel.\n"Što se nas tiče, mi smo za to da se vrati u UN, ali nismo tu da kočimo dijalog, već treba da ga podstaknemo", rekao je Dačić.\n“Pritisci oko statusa ruskog humanitarnog centra u Nišu“\nDačić je izjavio da pitanje statusa ruskog humanitarnog centra u Nišu nije rešeno zato što se vrše veliki pritisci i zato što se ta tema politizuje. Srbija, kako je naveo, ne želi da pitanje statusa ruskog humanitarnog centra u Nišu postane predmet političkih sporova.\n"To pitanje treba da se reši kako je uobičajno i u skladu s Bečkom konvencijom. Nadam se da će se to brzo desiti", rekao je šef srpske diplomatije novinarima na Beogradskom bezbednosnom forumu.\nU Nišu već pet godina radi Srpsko-ruski humanitarni centar, a status osoblja u njemu godinama nije rešen. Objekat je, prema zvaničnoj verziji, namenjen za obuku srpskih i ruskih spasilaca i pomoć stanovništvu, a prema kritičarima, špijunski centar, i tačka sporenja istočnih i zapadnih sila u Srbiji.


Finci najsrećniji - Trebevic.net\nNajsrećnija država na svijetu je Finska, navodi se u najnovijem Izvještaju o sreći “Vorld hepines riporta”.\nMeđu deset najsrećnijih zemalja su i Danska, Norveška, Island, Holandija, Švajcarska, Švedska, Novi Zeland, Kanada i Austrija.\nIstovremeno, tri najnesrećnije zemlje su Južni Sudan, Centralnoafrička Republika i Tanzanija.\nOd zemalja regiona najsrećnija je Slovenija, koja je na 44. mjestu, slijedi Srbija na 70, Crna Gora na 73, pa Hrvatska na 75. mjestu.\nBiH je na 78, a Sjeverna Makedonija na 84. mjestu najsrećnijih zemalja.\nIzvještaj rangira zemlje po o nekoliko ključnih faktora koji doprinose stepenu sreće – BDP po glavi stanovnika, društvena podrška, očekivano trajanje života u punom zdravlju, sloboda u odabiru životnih odluka, percepcija korupcije i velikodušnost.


Nagrade najboljim učenicima osnovnih i srednjih škola u Srbiji – Gradskibiro.rs\nNagrade najboljim učenicima osnovnih i srednjih škola u Srbiji\nBEOGRAD, 14. jula 2015. (Beta) – Predsednik Srbije Tomislav Nikolić pozvao je danas pojedince, organizacije i privrednike da ako žele da uvećaju svoj profit ulažu u najbolje učenike i spotiste u Srbiji.\n“Kada bi svako od nas u onome u čemu je najbolji postizao najbolje rezultate, kud bi nam bio kraj. Svake godine i s radošću i s nekom setom razmišljam o vama koji osvajate tolike nagrade, da li ćete svi ostati ovde. Ili kada odete da još više naučite, da li ćete se vratiti ovde. Da li ćemo biti dovoljno spremni i sposobni da vam stvorimo uslove da vas ovde dočekamo da nastavite da razvijate svoj talenat “, rekao je Nikolić na svečanosti u Palati Srbija na kojoj su uručene pohvalnice i 163 laptop računara učenicima završnih razreda osnovnih i srednjih škola, pobednicima međunarodnih i državnih takmičenja.\nNagrada je obezbedila Fondacija “Dragica Nikolić”.\nPredsednik Srbije je izrazio nadu da će ovi uspešni učenici uspeti da ovaj svet promene na bolje.\n“Kada se ostvari uspeh, onda sve muke i sve ono što je bilo teško ostaje iza vas. Muke su iza vas. Lepo je ispred vas. Mi kao društvo u celini nismo dovoljno jaki i sposobni da nagradimo svaki vaš uspeh i u znanju i u sportu. Zato ja pozivam i pojedince i organizacije koji imaju profit i koji ga ostvaruju, ako žele da osvoje veći profit i žele da im firme više napreduju, neka ulažu u vaše znanje, jer tako rade drugi narodi pa su nas deleko prevazišli. Neki od njih su nas prevazišli uz pamet i znanje naše dece. A mi nemamo toliko dece da možemo da podižemo čitav svet”, poručio je Nikolić.\nOn je zahvalio učenicima u svoje ima i u ime svoje porodice, kao i Fondacije “Dragica Nikolić” za svo znanje koje su u “sebe ulili”.\n“I hvala vam za tu veru koju ulivate svima nama da se u Srbiji može vrlo brzo živeti bolje nego do sada”, kazao je predsednik Srbije.\nMinistar prosvete, nauke i tehnološkog razvoja Srđan Verbić poručio je učenicima da treba da imaju u vidu da nisu najbolji na svetu i da su sve završili.\n“Ja vam želim u narednim godinama da budete dovoljno kritični i prema sebi i prema drugima. Da uvek vodite računa da ima onih koji su zaslužili danas da dobiju nagradu, a nisu među nama”, kazao je Verbić i poručio da nije “materijalna korist sve”.\nOn je ocenio da je današnja ceremonija prilika da se ukaže čast pre svega roditeljima uspešnih učenika.\n“Oni su čini mi se ovde danas najponosniji. Vi sportisti, vi đaci znate da je ovo tek početak vaših bitaka i da ćete mnogo toga uraditi već sledeće godine, već mnogo toga planirate šta ćete uraditi sledeće nedelje, ali vaši roditelji su danas najponosniji”, rekao je Verbić.\nMinistar sporta Vanja Udovičić rekao je da podržava svaki vid nagrađivanja uspeha i motivacije mladih.\nOn je dodao da Fond za mlade talente Ministarstva omladine i sporta takođe nagrađuje najbolje učenike srednjih škola i stipendira studente, čime doprinosi “razvoju i usavršavanju mladih ljudi koji grade bolju budućnost Srbije”.\nOn je zahvalio Fondaciji Dragice Nikolić i njoj lično na prepoznavanju uloge i značaja mladih.\n“Budite uporni, prevazilazite prepreke i ostvarite svoje snove”, rekao je Udovičić učenicima, kojima su dodeljene pohvalnice i laptop računari.\nPredsednica Upravnog odbora Fondacije Dragica Nikolić rekla je da su nagrađeni učenici postali “junaci cele Srbije”.\n“Gde god da ste se takmičili pod zastavom svoje zemlje predstavljali ste svakog svog druga, svakog od nas. Ta slika koja obilazi planetu najlepša je priča o Srbiji. Zato ste zaslužili da vas posebno istaknemo i nagradimo, da vas ohrabrimo da i u budućnosti nastavite istim tragom”, rekla je Dragica Nikolić.\nDanašnjoj ceremoniji su prisustvovali i reprezentativci pojedinih sportova, među kojima i reprezentavci u kajaku, vaterpolu i fudbalu do 21 godine.


Vučić u Sarajevu: Zemlje Zapadnog Balkana oslonjene jedne na druge – Objektivni\nPočetna/Iz minuta u minut/Vučić u Sarajevu: Zemlje Zapadnog Balkana oslonjene jedne na druge\nPredsednik Srbije Aleksandar Vučić rekao je u Sarajevu da donacija vakcina nije važna samo zbog vakcina već i zbog pitanja poverenja jednih u druge. Članovi Predsedništva BiH Željko Komšić i Šefik Džaferović istakli su zahvalnost Srbiji i predsedniku Vučiću na donaciji. Milorad Dodik je rekao da su odnosi BiH i Srbije dobri, ali da ima još dosta otvorenih pitanja.\nAleksandar Vučić je na konferenciji za medije u Sarajevu, nakon sastanka i uručenja donacije vakcina Bosni i Hercegovini, istakao da je Srbija obezbedila 10.000 doza „Astra-Zeneka“ vakcina, kojom može da se vakciniše toliko ljudi pošto se druga doza, kaže, prima tek za 12 nedelja.\n„Srećan sam ako ćemo time da spasimo živote, to je važno“, istakao je Vučić.


Umrežavanje preduzetnica Srbije i UAE - 381 vesti\nSektor preduzetništva Privredne komore Srbije sarađivaće intenzivnije na povezivanju i umrežavanju preduzetnica iz Srbije sa predstavnicama poslovnih žena Ujedinjenih Arapskih Emirta. To je potvrđeno memorandumima o saradnji koje je u Biznis habu Srbije u Dubaiju potpisala Branislava Simanić, direktorka Sektora preduzetništva PKS sa predsednicom Saveta poslovnih žena Emirata Faridom Al Avadi, Amnom Kalifa Al Ali, predsednicom Saveta poslovnih žena Privredne komore Adžman i predsednikom Privredne komore emirata Um Al Kuvain, Jusefom Kalfan Tahonom.\nPlanirane su, po njenim rečima, zajedničke aktivnosti sa poslovnim ženama UAE usmerene na edukaciju, razmenu znanja i iskustava, kako bi se srpskim preduzetnicama olakšalo pozicioniranje na tržištu Emirata.\n„Organizovaćemo niz zajedničkih događaja i B2B sastanaka naših poslovnih žena sa poslovnim ženama UAE u januaru, kada je u okviru Svetske izložbe Ekspo 2020 Dubai planirana nedelja ženskog preduzetništva. Smatramo da će to značajno doprineti unapređenju međusobne saradnje“, dodala je Simanić.\nOno što naše preduzetnice mogu da nauče od preduzetnica iz Dubaija i UAE jeste kako da budu što inovativnije, jer ulaganjem u inovacije njihovi biznisi mogu biti konkurentniji na tržištu, a samim tim i održivi na duži rok. Takođe, preduzetnice iz UAE mogu da ostvare odlične poslovne kontakte sa našim preduzetnicama i da plasiraju svoje proizvode i usluge na tržište Srbije, navodi predstavnica PKS.\nPKS prepoznala je žensko preduzetništvo kao snažan resurs novog zapošljavanja zbog čega je pre nekoliko godina, u okviru Sektora preduzetnistva PKS, formirana Sekcija za žensko preduzetnistvo kako bi osnažili dame i podstakli ih da počinju sopstveni biznis.\nSekcija za žensko preduzetnistvo PKS okuplja veliki broj preduzetnica, vrlo uspešnih poslovnih žena, ali i onih koje još razvijaju svoje biznise i one upravo od svojih koleginica mogu, kroz primere dobre prakse,mnogo da saznaju i unaprede svoje poslovanje.\nTag: Dubai Privredna komora Srbije Ujedinjeni Arapski Emirati žene\nPrevious post: “Poveži se Srbijo” – umrežavanje privrednika iz zemlje i iz dijaspore\nNext post: Poreska reforma u Crnoj Gori


Vučić, laži i privredni rast - Mijat Lakićević - Peščanik\nU nekim drugim vremenima i u nekim drugim, srećnim zemljama ta tema bi punila stranice novina; ovako, u konkurenciji sa (najavljenim) presecanjem kosovskog čvora, gotovo da je spala na nivo letne razbibrige. Pa bi s obzirom na to mogla biti i preskočena. Ipak, ne bi to bilo fer prema čitaocima, a moglo bi se protumačiti i kao potcenjivanje napora predsednika Aleksandra Vučića. Jer naravno, ko drugi zaokuplja (gotovo) svu pažnju medija – o njemu se (i) ovde radi. Nekako je, naime, sasvim nepravedno nezapaženo prošla vest, tačnije jedna izjava aktuelnog šefa srpske države. „Srbija je po privrednom rastu u prvom polugodištu ove godine među tri vodeće zemlje u Evropi. Ne u regionu, na Balkanu, nego u Evropi“, rekao je s ponosom negde početkom ovog meseca (4. avgusta – da budemo sasvim precizni) Vučić, a onda i slavodobitno upitao: „i – šta ćemo sad sa tim što su govorili da lažemo“.\nZbilja – šta ćemo? Najpre naravno da konstatujemo da Vučićeva izjava, kao i obično, nije sasvim jasna i precizna, da se ne zna tačno ni na šta ni na koga se odnosi. A zatim i važnije, ako idući za onim čime raspolažemo i služeći se onom narodnom „glupi pamte, pametni zapisuju“, malo prelistamo dokumentaciju, klupko će početi da se odmotava. Lako ćemo naime utvrditi da se Vučićevo pitanje-optužba (u drugom delu navedene rečenice) odnosi na „daleku“ pretprošlu godinu. Ove godine Vučić nijednom nije obećao da će Srbija biti među prve tri zemlje u Evropi u bilo čemu, ni u vaterpolu, a kamoli po visini privrednog rasta. Ali jeste – 2016. Još tada je negde u januaru kao predsednik Vlade Vučić rekao, citiramo: „ove godine će Srbija biti među prve tri države u Evropi po rastu bruto domaćeg proizvoda“; i još je, da bi valjda pojačao uverljivost svojih reči, dodao: „i niko ne može da me demantuje, jer je reč o merljivim stvarima“. Nažalost, čim su stigli podaci stigao je i demanti: Srbija ne da nije bila lider, nego se nalazila na repu regiona. O Evropi da i ne govorimo.\nAli ni tada, da ne bude zabune, niko predsedniku Vučiću nije rekao da laže; samo su iznošeni podaci srpske i evropske statistike. Dakle, ako je neko lagao, to svakako nisu bili oni koji su prosto iznosili brojeve i ukazivali na činjenice. Jedna od tih činjenica pak opominje da danas nema mesta nikakvoj euforiji. Jer je ovogodišnji, istina vrlo dobar privredni rast posledica jako niske „baze“, odnosno vrlo niskog rasta (1,9 odsto) prošle godine. Kada je Srbija opet bila među najgorima, ne samo u regionu nego i u celoj jugoistočnoj Evropi (iza nje se našla samo Makedonija). I što je možda još važnije, prognoze govore da šestomesečni tempo neće biti zadržan do kraja godine, nego će stopa rasta bruto domaćeg proizvoda pasti sa sadašnjih 4,5 na 3,5, u najboljem slučaju na 4 odsto. A Srbiji treba, da i na to podsetimo, bar 5-6 odsto da bi počela da sustiže ne samo zemlje zapadne Evrope, nego i istočne, one ispred kojih je nekad daleko bila.


DOBRA VEST ZA TURISTIČKE AGENCIJE: Od MAJA subvencije za GRUPNE posete, OVO su USLOVI! - iKragujevac\nnedelja, 22 jul 2018 15:10\nBroj noćenja stranih turista u 2017. bio je veći od 8,3 miliona što je za 11 odsto više nego 2016. godine, a u prvih šest meseci 2018. broj gostiju raste u odnosu na isti period prošle godine, kažu u PKS.\n- Beleži se porast gostiju u prvih šest meseci ove godine za 11 odsto. To je više od 1,2 miliona turista za prvih šest meseci i broj noćenja je porastao za 12,2 odsto - kaže sekretar Udruzenja za turizam Tijana Maljković.\nNajpopularnija mesta za strane turiste su gradovi kao što su Beograd, Novi Sad i Niš, što se tiče planina, to su Zlatibor, Kopaonik i Tara, a kada je o banjama reč, najviše dolaze u Vrnjačku Banju, Soko Banju i Bukovičku Banju.\nU prvih pet meseci 2018. najviše je bilo stranih turista iz BiH, Bugarske, Hrvatske, Turske, Slovenije, Kine, Crne Gore, Nemačke, Makedonije i Rumunije.\nMaljković je objasnila je da se subvencije odnose prvenstveno na receptivne turističke agencije koje mogu da se prijave za grupne dolaske gostiju, a da je iznos namenjen za grupne dolaske minimum 15 stranih turista koji borave od tri do pet noći u Srbiji 10 evra po gostu.\nAko gosti borave u Srbiji više od pet noći, turističke agencije mogu da apliciraju za 15 evra po gostu, kaže Maljković i navodi da su turističke agencije počele da se prijavljuju, te da ima dovoljno sredstava.\nKako je rekla, turističkih vodiča ima dovoljno i upravo je u toku edukacija turističkih vodiča samo za grad Beograd, kao i za pojedine jezike sa novih tržišta sa kojih dolaze turisti, kao što su kineski, indijski i arapski jezici.\nMaljković kaže da je jedan od prioritetnih zadataka novog zakona o turizmu suzbijanje sive ekonomije. Navela je da se zakonom o ugostiteljstvu prvi put predviđa uvođenje centralnog informacionog sistema u oblasti ugostiteljstva i turizma (E- turista), kao jedinstvenog i centralizovanog elektronskog informacionog sistema, sa svim relevantnim podacima o pružaocima usluge smeštaja i objektima za smeštaj.


HIFA GROUP KUPILA POLJOPROM I ULAŽE PET MILIONA KM U POLJOPRIVREDU SANSKOG MOSTA - ZOS radio\nJedan od najvažniji investicionih projekata u Općini Sanski Most, u poslijeratnom periodu, na pragu je realizacije nakon što je jučer postignut sporazum o kupovini Zemljoradničke zadruge “Poljoprom” u kojoj se već punih dvanaest godina vodi stečajni postupak. Većinski vlasnik ove zemljoradničke zadruge postala je “Hifa group“ iz Tešnja skupa s još nekolicinom poslovnih partnera.\nSporazum o realizaciji ovog projekta postignut je u kabinetu načelnika općine, Mustafe Avdagića, na sastanku kojem su prisustvovali predstavnici kupca, zatim stečajni upravnik ZZ “Poljoprom”, Samir Ćatović te općinski načelnik Mustafa Avdagić sa saradnicima. Ćatović je istakao kako je kupac već izmirio sve obaveze ZZ “Poljoprom” koje su uključivale obaveze prema radnicima, Poreskoj upravi i Općini Sanski Most. Prema njegovim riječima, kompletan postupak okončanja stečajnog postupka biće završen sudskim putem do kraja ove kalendarske godine.\nPomenutom sastanku su prisustvovali predstavnici ostalih poljoprivrednih zadruga koje postoje u Sanskom Mostu. Direktor specijalizirane zadruge “Apimed“, Nijaz Kadirić, istakao je kako će realizacija ovog projekta imati veliki značaj za agrarnu proizvodnju na ovim prostorima. Načelnik Avdagić je naglasio da će kupac u naredne dvije godine, prema biznis planu, uložiti najmanje pet miliona maraka u poljoprivrednu proizvodnju na području Općine Sanski Most.\nPlan ulaganja u ZZ “Poljoprom” podrazumijeva podizanje farmi za uzgoj goveda, kultivizaciju velikih zemljišnih površina te zapošljavanja u početku najmanje pedeset radnika. Privatizacija ZZ “Poljoprom” mogla bi biti najznačajnija investiciona priča u Sanskom Mostu u cijelom poslijeratnom periodu. Kupac će tokom naredne sedmice predstaviti svoj biznis plan i plan ulaganja. Predstavnici lokalne vlasti su istakli uvjerenje kako će ovaj posao biti uvod u snažnu ekspanziju poljoprivredne proizvodnje na prostoru Općine Sanski Most.


Vučić i Brnabićeva primili u oproštajnu posetu holandskog ambasadora\nIzvor: RTS, 23.Jul.2019, 12:42\nPredsednik Aleksandar Vučić primio je u oproštajnu posetu ambasadora Kraljevine Holandije Hendrika van den Dola i zahvalio mu na doprinosu razvoju odnosa dveju zemalja, izrazivši očekivanje da će u budućnosti biti više kontakata u okviru političkog dijaloga, kao i inicijativa za ekonomsku saradnju. I premijerka Ana Brnabić razgovarala je sa ambasadorom Van den Dolom koji završava svoj diplomatski mandat u Srbiji. >> Pročitaj celu vest na sajtu RTS <<\nNa sastanku sa predsednikom Aleksandrom Vučićem, ambasador Hendrik Van den Dol je zahvalio na saradnji i podršci koju je imao tokom diplomatskog mandata u Srbiji.\nRekao je da holandske kompanije, koje su već prisutne na srpskom tržištu, uspešno posluju, dok je vidljiv sve veći interes mogućih novih investitora, pa je izrazio uverenje da će ekonomske veze ojačati, posebno u oblasti poljoprivrede, vodoprivrede i obnovljivih izvora energije, a uz pomoć Holandsko-srpske privredne asocijacije.\nAmbasador je preneo podršku Vlade Holandije evropskom putu Srbije i rekao da je tokom četvorogodišnjeg mandata zapazio mnoge pomake u našoj zemlji, uz očekivanje da ćemo završiti neophodne reforme.\n"Srbija postala atraktivno tržište za ulaganje"\nPredsednica Vlade Ana Brnabić razgovarala je sa ambasadorom Kraljevine Holandije Hendrikom van den Dolom o političkim i bilateralnim odnosima i saradnji dve države.\nAmbasadoru Van den Dolu, koji završava svoj diplomatski mandat u Srbiji, premijerka je zahvalila na predanom radu i doprinosu na jačanju veza dve države. Ona je, takođe, izrazila zahvalnost Holandiji na podršci u evrointegracijama i ključnim reformama Srbije na ovom putu.\nRTS: Vučić, Brnabićeva i Dačić primili u oproštajnu posetu holandskog ambasadora\nPredsednik Srbije Aleksandar Vučić primio je u oproštajnu posetu ambasadora Kraljevine Holandije Hendrika van den Dola i zahvalio mu na doprinosu razvoju odnosa dveju zemalja, izrazivši očekivanje da će u budućnosti biti više kontakata u okviru političkog dijaloga, kao i inicijativa za ekonomsku...


Jesenji festival jevrejske kulture | SJOS\nU Subotici će od 10. do 17. septembra, u organizaqciji Jevrejske opštine tog grada, biti održan Jesenji festival jevrejske kulture. U tih sedam dana posetioci i gosti moći će da uživaju u zaista nesvakidašnje bogatom progrmu:\nU nedelju 10. septembra, u Velikoj sali Jevrejske opštine (ulica Dimitrija Tucovića 13) s početkom u 19 časova je koncert „Muzika jevrejskih molitvi”, na kojem će nastupiti: Ladislav Mezei (violinčelo) i Zorica Ćetković (klavir).\nDan kasnije, 11. septembra, u 19h je otvaranje izložbe „Izrael na slikama” u foajeu, a u 19.30h, u amfiteatru subotičkog Otvorenog univerziteta, biće projekcija filma “Mr. Gaga” (režiser: Tomer Heymann, Izrael, Švedska, Nemačka, Holandija, 2015)\nU utorak 12. septembra u 19 časova, u Velikoj sali Jevrejske opštine Subotica, biće predavanje iz projekta “Poslastičarnica” “Kako je hleb španskog kralja osvojio Evropu” ili Sve što nismo znali o jevrejskim poslasticama.\nTreći subotički koncert jevrejskih kantora iz Budimpešte (Mađarska) pod naslovom „Od Ulice Dohanj do Brodveja”, s početkom u 19 časova, biće održan 13. septembra u Velikoj većnici subotičke Gradske kuće. Nastupiće: Mikloš Budai, Balaž Felegi, Gergelj Nogradi, Gergelj Rab, Đerđ Lakatoš, Imanuel Cuker i Zoltan Nojmark\nU četvrtak 14. septembra, u 19h u Velikoj sali Jevrejske opštine Subotica je Virtuelna šetnja sa istoričarem Mirkom Grilcom pod naslovom “Nogu pred nogu kroz jevrejsku Suboticu”.\nDana 16. septembra u 20 časova na sceni “Jadran” je Veče Jelisavete Seke Sablić sa predstavom\n„Nobelovac i ja” M. Finemana, u režiji Stefana Sablića. Partner proslavljene glumice je njen kolega Bane Vidaković.\nPoslednjeg dana Jesenjeg festival jevrejske kulture, u nedelju 17. septembra, u subotičkoj Franjevačkoj crkvi, s početkom u 20 časova, na program je koncert Hora „Braća Baruh” na kojem će uz horiste nastupiti: Aleksandra Jovanović (sopran), Vuk Zekić (bariton), Radan Jovanović (klavir), Vladimir Atlagić (perkusije), Milana Benedek (gitara) i Ladislav Mezei (violončelo). Dirigent je Stefan Zekić.


Iva M. (19) iz Niša nastradala je večeras oko 19 časova u Čarnojevićevoj ulici u Nišu kada je pala sa zgrade, sa visine od oko 15 metara. Prema prvim i nezvaničnim informacijama, devojka je nastradala dok je sa društvom snimala video klipove na krovu zgrade.\nDa li je do nesreće došlo usled nepažnje kao i sve okolnosti pod kojima je došlo do tragičnog pada biće utvrđene policijskom istragom.\nNesrećna devojka je od zadobijenih povreda nastradala na licu mesta tako da lekari Hitne pomoći koji su izašli po pozivu, mogli su da konstatuju samo smrt. Obaveštena je policija i nadležno tužilaštvo a u toku je uviđaj na mestu nesreće.\nUDES KOD LOZNICE Žena stradala prelazeći magistralni put


Ultradesničari u Grčkoj napali poslanika Sirize\nPoslanika vladajuće grčke Sirize Petros Konstantineas napali su večeras ultradesničari u gradu Kalamata i on je hospitalizovan.\nNapad se dogodio dok je Konstantineas bio sa sinom posle utakmice koju je pratio.\nJorgos Katrugalos, koji je i ministar zadužen za evropska pitanja rekao je za AP da je oko 30 ljudi napalo Konstantieasa u Kalamati na jugozapadu Grčke.\nPolicija je saopštila da je privela pet osumnjičenih.\nISTRAŽIVANJE U GRČKOJ Nova demokratija u prednosti ispred vladajuće Sirize\nNOKDAUN SIRIZE Posle evropskih, Cipras doživeo poraz i na lokalnim izborima\nMicotakis: Ankete pokazuju da SIRIZA slabi\nBilčik: Važan period za EU i budućnost Srbije\nPovodom imenovanja na mesto izvestioca Evropskog parlamenta za Srbiju Vladimir Bilčik kaže da budućnost Srbije vidi u EU i da će u svom radu biti posvećen napretku države na tom putu.\nNemačka: Počelo suđenje iračanima povezanim sa ISLAMSKOM DRŽAVOM\nU Hamburgu je danas počeo sudski proces protiv trojice Iračana zbog sumnje da su planirali teroristički napad sa islamističkom pozadinom.\nSemberski ratari u borbi da sačuvaju plodove


Beograd protiv Bamberga,\nKristal sa Šrechajmom u Ligi šampiona!\nBEOGRAD, 12. oktobar (Info centar).- Kuglaši Beograda, bronzani u Svetskom kupu nedavno u Bozenu, igraće u prvom kolu Lige šampiona protiv Viktorije iz Bemberga (Nemačka), dok će kuglašice zrenjaninskog Kristala imati za protivnika nemački Šrechajm!\nKuglaši Viktorije iz Bamberga zauzeli su ove godine šesto mesto i Evropa kupu u Bačkoj Topoli i plasirali se u Ligu šampiona. Gledali su u leđa našem Metalcu iz Gornjeg Milanovca koji je bio peti, ali se nije prijavio za učešće u Ligi šampiona. Nemački Šrechajm je osvojio prvo mesto u kupu NBC federacije.\nU taboru srpskog šampiona i pobednika kupa Beograda, nisu zadovoljni kako je urađen žreb, jer je Beogradu ponovo došao skup rival, pošto će za odlazak u Bamberg potrošiti nekoliko hiljada evra, što bi bilo dovoljano za sve troškove u domaćoj ligi do kraja sezone. Trener Beograda Vojko Pavlović, smatra da je član 13 pravilnika Lige šampiona koji određuje protivnike u prvom kolu, nedorečen:


May 27, 2020, 03:44:03 am\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197 1 ... 169 170 171 172 173  175 176 177 178 179 ... 197 Go Down\nAuthor Topic: Događaji u Severnoj Koreji (Read 320642 times)\n« Reply #2595 on: April 29, 2019, 01:31:10 pm »\nRuski predsednik naredio izradu projekta za most sa Severnom Korejom!\nRuski predsednik Vladimir Putin zadužio je Ministarstvo za razvoj dalekog istoka i Arktika da prouči projekat izrade saobraćajnog mosta koji bi povezao ruski region Primorski i Severnu Koreju, izjavio je danas izaslanik predsednika za okrug dalekog istoka Juris Trutnjev.\nPrema njegovim rečima, o tome se razgovaralo tokom nedavno održanog samita Putina i severnokorejskog lidera Kim Džong Una, ali nije precizirao kada bi projekat mogao da bude gotov.\nGranica između Ruske federacije i Severne Koreje dugačka je 39,4 kilometra, od čega su oko 22 kilometra vodena granica, i to je ujedno i najkraća ruska međunarodna granica.\nDve države povezane su vazdušnim putem i železničkim mostom preko reke Tumen.\n« Reply #2596 on: April 30, 2019, 08:43:04 am »\nKimovi i Putinovi mačevi za Trampa\nPregovori između ruskog šefa države Vladimira Putina i predsednika Državnog saveta Korejske Narodne Demokratske Republike Kim Džong Una pokazali su da je severnokorejski lider spreman da aktivno sarađuje s najprostranijom državom na svetu.\nSusret tog dvojca mnogi su ocenili kao događaj koji bi, u nemaloj meri, mogao da utiče na globalnu poziciju obe zemlje. Nedavni Kimovi pokušaji da uspostavi saradnju sa američkim predsednikom Donaldom Trampom nisu dali rezultat koji bi mogao ozbiljnije da utiče na dešavanja na podeljenom poluostrvu. Potonji direktni susreti lidera dve Koreje – Severne i Južne – nagovestili su daleko više pozitivnih rezultata nego američko nastojanje da učvrsti svoje pozicije u ovom delu sveta. Ovo je posebno važno ako se ima na umu i ne tako davni susret Kima sa kineskim liderom Si Đinpingom, koji je u medijima ocenjen kao „svojevrsno zbijanje redova i jasna poruka SAD”.\nkim-i-putin.jpg (57.96 KB. 672x443 - viewed 10 times.)\nOno što Kimovoj državi nude SAD, a što mnogima više liči na blago izrečeni ultimatum nego na iskrenu želju za saradnjom, teško da bi ikoga osokolilo. Reč je, pre svega, o zahtevu da se nadležni u Pjongjangu odreknu nuklearnog oružja. S obzirom na to da je južni deo korejskog poluostrva već naklonjen SAD, u Vašingtonu veruju da bi ista reakcija i iz severnog dela bila korak ka učvršćivanju američkog uticaja u ovom delu sveta.\nProšlonedeljni susret Kima sa Vladimirom Putinom trebalo je da pokaže da li je odricanje Severne Koreje od nuklearnog naoružanja, u okolnostima u kojima postoje sile koje su spremne da takvim istim oružjem zaprete i poluostrvskoj državi, zaista pravo rešenje. Barem u ovom trenutku. Sudeći po prvim reakcijama, a imajući u vidu da je susret u Vladivostoku potrajao daleko duže od predviđenih pedesetak minuta, Putin je tom pitanju spreman da priđe daleko pragmatičnije od Trampa.\nU Moskvi su proteklih nekoliko godina iskoristili za zadobijanje nekih važnih partnera i učvršćivanje svoje globalne pozicije. Sve konkretnija saradnja sa Turskom, kao jednom od ključnih članica NATO-a, širenje uticaja na Bliski istok, čvršći kontakti sa Iranom, jačanje uticaja u pojedinim državama Južne Amerike… signal su Vašingtonu da se period monopolarnosti sveta bliži kraju. Izgleda da je to uočio i Tramp, ali da bez jače podrške u sopstvenoj zemlji nije mogao da reaguje na pravi način.\nKako je napisao Konstantin Kosačov, predsedavajući ruskog komiteta Saveta Federacije za međunarodne poslove: „Nastojanja Kima da aktivnije uvuče Rusiju u problematiku korejskog nesporazuma sasvim je jasna. Uostalom, to je ona ista politička linija koja je utvrđena i sa Pekingom, a koja za cilj ima stvaranje uslova za normalizovanje odnosa na poluostrvu”.\nPrema pisanju nemačkog „Špigla”, u Pjongjangu imaju poverenje u Moskvu: kada je teško, ona je tu, da pomogne. Ovo poverenje nije izniklo niotkuda, ima i istorijske korene. Naime, posle Korejskog rata 1950-53. godine ruska država nije oklevala u pružanju pomoći novostvorenoj Severnoj Koreji. Takva osećanja potvrđena su i prošlog četvrtka u Vladivostoku prilikom svečane razmene mačeva između dvojice predsednika. To kazuje i da u Pjongjangu nisu voljni da Kinu tretiraju kao jedinog „pokrovitelja” u nastojanjima da američki uticaj svedu na što manju meru.\n« Reply #2597 on: April 30, 2019, 02:04:44 pm »\nUkoliko Vašington ne promeni stav, suočiće se sa posledicama\nSAD će snositi neželjenim posledice ukoliko ne pokažu novi stav u razgovorima o denuklearizaciji do kraja godine, izjavila je zamenik ministra spoljnih poslova Severne Koreje Čo Son Hui.\nOna je, pozivajući se na intervju Si-Bi-Esa sa državnim sekretarom SAD Majklom Pompeom o mogućoj "promeni načina", u vezi sa razgovorima o nuklearnom programu Pjongjanga, rekla da "promena puta nije samo privilegija Vašingtona i da bi to mogao biti i izbor Severne Koreje", javila je korejska državna novinska agencija KCNA.\n- Ukoliko SAD ne uspeju da zauzmu novi stav u vremenskom roku koji im damo, suočiće se sa zaista neželjnim posledicama - istakla je Čoova.\nOna kaže da je Severna Koreja i dalje odlučna da sprovede denuklearizaciju, ali da će se to dogoditi "kada dođe vreme za to i samo ako SAD promene svoje trenutne proračune".\n- Znamo put kojim ćemo krenuti, ali oklevamo da ga odaberemo jer smo postavili vremenski rok SAD - naglasila je Čoova.\nLider Severne Koreje Kim Džong Un postavio je Americi rok do kraja godine da pokaže više fleksibilnosti nakon drugog samita Kima i predsednika SAD Donalda Trampa, na kojem nije postignut sporazum o prekidanju nuklearnog programa Pjongjanga u zamenu za ukidanje sankcija Severnoj Koreji.\nTramp i Pompeo su pozvali Kima da deluje u skladu sa svojim obećanjem o denuklearizaciji Severne Koreje.\nPjongjang želi da postigne sporazum po kojem bi SAD ukinule deo sankcija Severnoj Koreji u zamjenu za uklanjanje nuklearnih postrojenja na Korejskom poluostrvu.\n« Reply #2598 on: April 30, 2019, 07:13:44 pm »\nQuote from: dzumba on April 27, 2019, 07:25:50 pm\nИх, немају појма...\nNemaju pojma ni kao Toyota otkud ISIS-u i ostalim njihova taze vozila....\n« Reply #2599 on: May 03, 2019, 03:53:29 pm »\nNajgori rod u poslednjoj deceniji, Severnoj Koreji preti glad\nPjongjang je smanjio dnevna sledovanja hrane za stanovnike Severne Koreje na 300 grama, što je najniži nivo dosad za ovaj deo godine. Zbog najgore poljoprivredne sezone u poslednjih deset godina, očekuju se dalja smanjenja sledovanja, upozoravaju Ujedinjene nacije.\nNova procena sledovanja hrane po stanovniku Severne Koreje usledila su posle najgoreg roda poljoprivrednih kultura u poslednjoj deceniji kao posledica suša, toplotnih talasa i poplava, navodi Rojters.\nPortparol Svetskog programa za hranu UN Herve Verhosel ukazuje da za više 10,1 milion stanovnika Severne Koreje preti ozbiljna oskudica hrane.\nIstiče da građani Severne Koreje neće imati dovoljno hrane do sledeće godine.\nPrinos žitarica od 4,9 miliona tona najniži je od sezone 2008-2009, što predstavlja manjak od 1,36 miliona tona, naveo je Verhosel.\n« Reply #2600 on: May 04, 2019, 09:23:28 am »\nSeverna Koreja ispalila nekoliko projektila\nSeverna Koreja ispalila je danas nekoliko projektila kratkog dometa sa istočne obale zemlje, saopštila je južnokorejska vojska.\nPrvobitno je iz Seula rečeno da je u pitanju lansiranje rakete, ali je vojska kasnije dala nejasniji opis događaja, prenosi Rojters. Ako je reč o raketi, to bi bilo prvo lansiranje otkada je Severna Koreja u novembru 2017. godine ispalila interkontinentalnu balističku raketu.\nNeposredno posle tog testa, Pjongjang je objavio da je nuklearni arsenal zemlje kompletiran, a zatim je izrazio spremnost za mirovne pregovore s Južnom Korejom i SAD.\nRojters navodi da analitičari ocenjuje da Pjongjang povećava pritisak na SAD, posle neuspelog februarskog samita u Hanoju o denuklearizaciji Korejskog poluostrva.\n« Reply #2601 on: May 04, 2019, 09:26:11 am »\nSeverna Koreja smanjila obroke zbog slabe žetve\nSeverna Koreja smanjila je dnevno sledovanje hrane po stanovniku na najniži nivo i možda će, bez humanitarne pomoći, morati obroke još da smanjuje.\nPrema procenama Svetskog programa za hranu i Organizacije za hranu i poljoprivredu, oko 10,1 milion stanovnika Severne Koreje ili njih 40 odsto pati od većeg nedostatka hrane nakon najslabije žetve u protekloj deceniji.\nStručnjaci iz dve UN organizacije putovali su u Severnu Koreju u aprilu ove i u novembru prošle godine kako bi izneli procenu. Timovi su utvrdili da je državni sistem distribucije hrane od januara bio primoran da smanji dnevne obroke na 300 grama po osobi. U istom periodu prošle godine davano je 380 grama.\nBrojne porodice uzimaju vrlo malo proteina i veći deo godine žive samo od riže i kupusa.\n"Ovo izaziva zabrinutost, jer su brojne zajednice već ugrožene i dalja smanjenja već minimalnih obroka mogu ih dovesti do još veće krize", rekao je vođa misije Nikola Bido.\n« Reply #2602 on: May 04, 2019, 05:58:23 pm »\n"I dalje verujem da će će nuklearni sporazum sa Severnom Korejom biti postignut"\nDonald Tramp je izjavio da veruje da će nuklearni sporazum sa Severnom Korejom biti postignut, pošto je Pjongjang ispalio u more projektile kratkog dometa.\nTramp je na Tviteru napisao da veruje da severnokorejski lider Kim Džong Un "u potpunosti shvata veliki ekonomski potencijal Severne Koreje i neće učiniti ništa što bi ga omelo ili uništilo".\n"On takođe zna da sam ja uz njega i ne želi da prekrši obećanje koje mi je dao. Sporazuma će biti", naveo je američki predsednik. Drugi samit Trampa i Kima, posvećen denuklearizaciji Severne Koreje, završen je u februaru bez dogovora.\nVojska Južne Koreje saopštila je da je Severna Koreja jutros ispalila više raketa kratkog dometa u pravcu Japanskog mora. Japansko ministarstvo odbrane saopštilo je da nijedna raketa nije nadletela Japan.\n« Reply #2603 on: May 06, 2019, 07:02:03 am »\nKim nadgledao lansiranje projektila\nSevernokorejski mediji objavili su fotografije na kojima se vidi de je lider te zemlje Kim Džong Un nadgledao lansiranje raketa.\nVeruje se da su nove balističke rakete kratkog dometa i Kim je izrazio zadovoljstvo tim probnim lansiranjima.\nKako je objavila KCNA, Kim je istakao i da vojska mora da ostane u stanju pripravnosti i poveća borbenu sposobnost da "brane politički suverenitet i ekonomsku samoodrživost zemlje", prenopsi AP.\nKako ocenjuje američka agencija, lansiranje raketa je najverovatnije znak da je Pjongjang frustriran zastojem u pregovorima sa Vašingtonom, koji odbija da ublaži sankcije toj zemlji u zamenu za povlačenje iz nuklearnog sporazuma.\nI severnokorejski list Rodong Sinmun objavio je fotografije na kojima se vidi Kim kako dvogledom posmatra probno lansiranje raketa.\n« Reply #2604 on: May 06, 2019, 02:00:58 pm »\nPeskov: Poseta Kima Džonga Una Rusiji nema veze sa raketnim testovima\nPogrešno je dovoditi u vezu nedavne raketne testove Severne Koreje s posetom lidera te zemlje Kim Džong Una Rusiji, izjavio je portparol Kremlja Dmitrij Peskov.\n"Povezivati te stvari potpuno je pogrešno...To je sve što ima da se kaže", rekao je Peskov, prenosi Tas.\nDržavni sekretar SAD Majk Pompeo ranije je izjavio da Kimova poseta Rusiji ima veze s raketnim testovima koji su sprovedeni devet dana nakom posete severnokorejskog lidera Rusiji.\nNovinska agencija Severne Koreje KCNA saopštila je 5. maja da je vojska sprovela vežbe u cilju procene sposobnosti oružanih snaga.\n« Reply #2605 on: May 07, 2019, 07:02:52 am »\nSeul: Severnokorejske rakete kratkog dometa ne vidimo kao provokaciju\nJužnokorejska obaveštajna agencija saopštila je da ne smatra provokacijom prošlonedeljno lansiranje projektila kratkog dometa u Severnoj Koreji, jer se po svemu sudeći radi o raketama "zemlja-zemlja".\nNacionalna obaveštajna služba (NIS) Južne Koreje predstavila je analizu severnokorejskih projektila ispaljenih u more sa istočne obale u subotu na sastanku pred parlamentarnim obaveštajnim odborom, prenosi agencija Jonhap.\nPredsedavajuća odbora južnokrejskog parlamenta Li Hje Hun rekla je da NIS nije precizirao o kojoj vrsti projektila "zemlja-zemlja" je reč, dodavši da im je rečeno da je analiza još u toku.\nObaveštajna agencija smatra da najnoviji potez sugeriše da se Severna Koreja neće udaljiti od pregovaračkog stola, prenela je Li novinarima nakon brifinga. Lansiranje, za sada, neodređene vrste projektila kratkog dometa usledilo je nekoliko meseci posle neuspelog februarskog samita između američkog predsednika Donalda Trampa i severnokorejskog lidera Kim Džong Una.\nKao odgovor na ove provokacije, Tramp je poručio na Tviteru da Kim "u potpunosti razume veliki ekonomski potencijal Severne Koreje i da neće uciniti ništa što bi to ugrozilo".\nAnalitičari ovo lansiranje vide kao najnoviji pokušaj Severne Koreje da malo pojača pritisak na SAD i Južnu Koreju i pokaže svoje nezadovoljstvo posle neuspeha februarskih nuklearnih pregovora u kojima su tražili znatno ublažavanje sankcija u zamenu za denuklearizaciju, što je Vašington odbio, navodi Jonhap.\n« Reply #2606 on: May 07, 2019, 06:21:55 pm »\nTramp i Mun razgovarali o denuklearizaciji Severne Koreje\nPredsednik SAD Donald Tramp i južnokorejski predsednik Mun Dže-in razgovarali su danas o denuklearizaciji Severne Koreje.\n"Dvojica lidera su razgovarala o nedavnom razvoju situacije vezanom za Demokratsku Narodnu Republiku Koreju i o tome kako postići konačnu, u potpunosti potvrđenu denuklearizaciju (Severne Koreje)", piše u saopštenju Bele kuće.\n« Reply #2607 on: May 08, 2019, 07:27:01 am »\nTramp podržava odluku Seula da Severnoj Koreji dostavi humanitarnu pomoć u hrani\nVlasti Južne Koreje saopštile su da predsednik SAD Donald Tramp podržava plan Seula da Severnoj Koreji dostavi humanitarnu pomoć u hrani, javila je novinska agencija "Jonhap".\nJužnokorejska agencija navodi da su Tramp i predsednik Južne Koreje Mun Džae In telefonom 35 minuta razgovarali o načinima da se nastavi dijalog sa Pjongjangom. Iz Bele kuće u Vašingtonu saopšteno je da su Tramp i Mun razgovarali o denuklearizaciji Severne Koreje. "Dvojica lidera razgovarali su o poslednjem razvoju događaja u vezi sa Narodnom Demokratskom Republikom Korejom i o tome kako da se postigne potpuna proverljiva denuklearizacija", ističe se u saopštenju. Na pitanje novinara o tome da li je spreman na delimično ukidanje sankcija Pjongjangu, Tramp je u aprilu izjavio da on i Mun razgovaraju o "određenim humanitarnim stvarima" i mogućnosti pomoći Seula Severnoj Koreji u hrani.\n« Reply #2608 on: May 09, 2019, 07:02:20 am »\nAmerički državni sekretar o Severnoj Koreji: U pitanju su rakete i projektili\nDržavni sekretar za odbranu Sjedinjenih Američkih Država Patrik Šanahan izjavio je da je Severna Koreja prošle nedelje ispalila "rakete i projektile", čime je Vašington po prvi put izneo svoje mišljenje o "udarnoj vežbi" Pjongjanga.\nŠanahan je objasnio da ga je zvao šef Združenog taba vojske Sjedinjenih Država Džozef Danford koji mu je rekao da je Severna Koreja ispalila "rakete i projektile", preneo je Rojters. Iz Severne Koreje je saopšteno da su prošle nedelje ispaljene rakete kao i najmanje jedan balistički projektil kratkog dometa.\n« Reply #2609 on: May 09, 2019, 10:39:14 am »\nKim provocira – Severna Koreja ponovo lansirala projektil\nSeverna Koreja lansirala je neidentifikovani projektil, manje od nedelju dana pošto je lider te zemlje Kim Džong Un nadgledao test-ispaljivanje više raketa, saopštio je Generalštaba vojske Južne Koreje.\nProjektil je ispaljen sa severozapadne lokacije Sino Ri prema istoku, dodaje se u saopštenju bez navođenja više detalja.\nSeverna Koreja prošle nedelje lansirala je više raketa i bar jedan projektil kratkog dometa sa istočne obale u okean, podižući tenzije na Korejskom poluostrvu u vreme zastoja u pregovorima između Pjongjanga i Vašingtona, podseća Rojters.\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197 1 ... 169 170 171 172 173  175 176 177 178 179 ... 197 Go Up


Održana tribina u čast Nikole Tesle - SMT\nHome » Posts » Održana tribina u čast Nikole Tesle\n25 February 2016 | Edukacija, Popularan\nU PTT muzeju u Beogradu povodom obeležavanja 160. godišnjice rođenja Nikole Tesle sinoć je održano predavanje na kojem je demonstriran rad njegovih najznačajnijih pronalazaka, “Teslinog jajeta” i transformatora.\nPredavanje je održao profesor Elektrotehničkog fakulteta u Beogradu Milić Stojić, koji je kazao da je predavanje posvetio uticaju i doprinosu Nikole Tesle razvoju elektrotehnike. “Ovo je godina kada se proslavlja Nikola Tesla, budući da je to 160 godina od njegovog rođenja. Tim povodom, mnoge institucije u Srbiji i Republici Srpskoj organizuju manifestacije i predavanja”, rekao je Stojić i dodao da Tesla ima nekoliko stotina pronalazaka zbog čega se smatra jednim od najvećih pronalazača. “Njegovi najveći pronalasci su asinhroni motor, pionirski doprinos razvoju polifaznog sistema naizmeničnih struja koji vlada celim svetom i kasnije razvojem visokofrekventnih signala i njihovom korišćenju na radiju”, dodao je Stojić.\nKustos PTT muzeja i Organizator tribine “Kultura putem pošte” Željko Sarić kazao je da je Javno preduzeće Pošta Srbije, kome pripada i PTT muzej, pokrenulo tribinu “Kultura putem pošte”, u okviru koje će biti organizovan serijal predavanja posvećen 160. godišnjici rođenja Nikole Tesle. Sarić je kazao da će narednih meseci ogranizovati i projekcije filmova posvećene Tesli. “Bilo je veliko interesovanje za predavanje… Poslovodstvo preduzeća je odobrilo sve naredne tribine. U maju ćemo raditi seriju predavanja povodom štampanja prve poštanske marke u Srbiji”, rekao je on i dodao da će cela godina biti u znaku Nikole Tesle.\nŠefica Kabineta direktora pošte Snežana Petrović kazala je da Javno preduzeće Pošta Srbije, kao društveno odgovorno preduzeće, “vodi računa” o plemenitim ciljevima društva i da zato slavi “velike ljude” kako bi njihova dela služila “svima” kao putokaz. “Okupili smo se u PTT muzeju da ispričamo priču o svetskom, a našem naučniku Nikoli Tesli”, kazala je ona i dodala da “kompleksna ličnost” Nikole Tesle izaziva interesovanje kako kod ljudi u Srbiji, tako i u celom svetu.